Nak Kehamilan Sihat, Kena Tahu Bacaan BSP Yang Normal Untuk Ibu Mengandung!

Tahukah anda berapa bacaan bsp yang normal untuk ibu mengandung? Ketahui berkaitannya dengan diabetes gestasi, lebih lanjut dalam perkongsian artikel ini.

Fasa kehamilan
 merupakan saat yang sering dinantikan buat pasangan suami isteri. Siapa yang tidak mahu menimang cahaya mata kan? Ia penting bagi memastikan kesinambungan keturunan individu. Namun, terdapat pelbagai komplikasi seperti diabetes gestasi yang sering dikaitkan dengan kehamilan.

Artikel ini akan membincangkan perihal diabetes gestasi yang kerap berlaku dalam kalangan wanita yang sedang hamil serta ketahui bacaan BSP yang normal ini. Teruskan membaca untuk tahu dengan lebih lanjut.

Untuk mendapatkan lebih banyak info tentang Kehamilan, sila dapatkannya
di sini.

Sepintas lalu berkenaan dengan diabetes gestasi

Anda mungkin tahu diabetes terbahagi kepada dua iaitu diabetes jenis 1 dan diabetes jenis 2. Mereka yang didiagnosis dengan diabetes jenis 1 bergantung kepada rawatan insulin manakala mereka yang didiagnosis dengan diabetes jenis 2 pula kebiasaannya disarankan untuk mengubah gaya hidup terlebih dahulu.

Namun, tahukah anda bahawa terdapat satu lagi jenis diabetes yang boleh didiagnosis secara eksklusif dalam kalangan wanita mengandung? Ia
digelar diabetes gestasi
.

Kehamilan itu sendiri merupakan fasa diabetogenik, bermaksud wanita tersebut berada dalam keadaan seakan-akan diabetes.

Ini berikutan perubahan fisiologikal yang dilalui oleh si ibu bagi memberikan nutrisi yang optimum kepada janin yang sedang membesar. Salah satu daripada perubahan penting yang berlaku adalah tahap kerintangan insulin di dalam badan.

 Sepanjang tempoh kehamilan,
kerintangan insulin
 akan berubah mengikut kepada keperluan semasa janin di dalam kandungan.

Pada fasa awal kehamilan, sensitiviti insulin si ibu berada pada tahap yang tinggi. Ini bagi membolehkan pengambilan sumber tenaga glukosa oleh
sel lemak sebagai tenaga simpanan
 untuk keperluan pada fasa lewat kehamilan kelak.

Walau bagaimanapun, terdapat pelbagai jenis hormon yang dirembeskan bagi memastikan janin mendapat bekalan glukosa yang optimum.

Hormon yang dihasilkan oleh plasenta seperti kortisol, estrogen, laktogen plasenta dan hormon tumbesaran plasenta menyebabkan peningkatan pada tahap kerintangan insulin di dalam badan si ibu. Ini membuatkan tahap glukosa di dalam darah meningkat.

Jumlah hormon yang dirembeskan akan meningkat selari dengan tumbesaran plasenta. Ini bermakna tahap kerintangan insulin si ibu akan berada pada tahap yang tinggi semasa trimester kedua dan ketiga fasa kehamilan.

Namun, organ pankreas di dalam badan akan bertindak mengeluarkan lebih banyak insulin bagi mengatasi masalah yang sedang melanda. Jika fungsi organ tersebut gagal, maka wanita tersebut akan didiagnosis dengan diabetes gestasi.

Apa kepentingan bacaan bsp yang normal untuk ibu mengandung?

Jika anda tidak tahu apa itu BSP, ia merupakan singkatan kepada profil gula dalam darah (
blood sugar profile
).

Ujian BSP sering dilakukan di hospital dan klinik-klinik kesihatan buat si ibu yang menerima diagnosis diabetes gestasi atau mereka yang sudah mempunyai penyakit diabetes sebelum hamil (jenis 1 atau jenis 2).

Ujian ini bertindak sebagai sistem pemantauan bagi memastikan tahap gula di dalam darah si ibu berada pada paras yang optimum sepanjang hari. Jangan salah faham, ujian BSP bukan ujian saringan untuk mendiagnosis diabetes.

Bagi mereka yang mempunyai kelengkapan untuk memeriksa darah sendiri, ujian gula di dalam darah (
self-monitoring blood glucose test
) boleh dilakukan di rumah.

Jika tidak, ujian BSP perlu dilakukan di klinik atau hospital pada kekerapan 2 minggu sekali sehingga tiba waktu bersalin. Ia penting kerana tahap gula yang tidak terkawal boleh menyebabkan komplikasi kepada si bayi dan meningkatkan risiko si ibu untuk menjalani
pembedahan
C-Section
.

Bacaan bsp yang normal untuk ibu mengandung bergantung kepada sama ada ketika dia berpuasa atau selepas makan. Berikut merupakan Garis Panduan Klinikal yang dikeluarkan oleh Kementerian Kesihatan Malaysia:

Sebelum makan, bacaan bsp yang normal untuk ibu mengandung adalah kurang daripada 5.3 mmol/L

1 jam selepas makan, bacaan bsp yang normal untuk ibu mengandung adalah kurang daripada 7.8 mmol/L

2 jam selepas makan, bacaan bsp yang normal untuk ibu mengandung adalah kurang daripada 6.4 mmol/L

Namun, perlu diingatkan bahawa, garis panduan ini merupakan saranan semata-mata. Ia berdasarkan dapatan daripada pelbagai jenis kajian yang telah dilakukan.

Interpretasi bacaan gula selepas atau sebelum makan kebiasaannya perlu dikaitkan dengan simptom lain bagi menentukan sama ada rawatan sedia ada perlu ditukar atau dikekalkan.

Maknanya apa? Bacaan bsp yang normal untuk ibu mengandung tidak boleh sewenang-wenangnya diterjemah oleh populasi umum.

Sebagai contoh, kajian yang dijalankan oleh Middleton pada tahun 2016 telah menunjukkan bahawa pengawalan tahap gula dalam darah yang ketat dalam kalangan ibu mengandung boleh meningkatkan risiko mereka untuk mendapat hipoglisemia.

Namun begitu,
pemantauan tahap gula
 tersebut perlu dilakukan dengan sewajarnya.

Mereka yang mempunyai tahap gula di dalam darah melebihi 7 mmol/L perlu diberikan khidmat nasihat pemakanan atau penukaran kaedah rawatan walaupun tanpa simptom.

Ini berikutan, dalam kajian yang sama (Middleton), mereka yang mempunyai kadar gula dalam darah melebihi 7 mmol/L ketika berpuasa berisiko untuk mendapat komplikasi lain seperti preeklampsia, bayi besar dan pembedahan
C-Section
.

Rawatan diabetes gestasi

Pemantauan perlu diteruskan jika anda mendapat bacaan bsp yang normal untuk ibu mengandung. Namun buat mereka yang mendapat bacaan tidak normal, nasihat berkaitan penyakit perlu dilakukan.

Ramai individu yang sering tidak mengendahkan nasihat doktor kerana mereka tidak faham akan komplikasi yang bakal melanda sekiranya
 tahap gula di dalam darah kekal tinggi
 sepanjang tempoh kehamilan.

Buat golongan ini, pendidikan berkenaan penyakit dan nasihat pemakanan perlu diberikan terlebih dahulu.

Jika tidak, rawatan farmakologikal kebiasaannya menjadi pilihan untuk
mengawal kadar gula
 tersebut.

Metformin merupakan ubat yang berkesan dalam merawat diabetes gestasi.

Berbanding dengan ubat diabetes, glibenclamide, kajian meta analisis menunjukkan metformin dapat menurunkan risiko ibu untuk mendapat masalah bayi besar, pembedahan
C-Section
, kelahiran pramatang, hipoglisemia pada bayi dan memudahkan pengawalan berat badan.

Ubat metformin
 kebiasaannya akan diberikan kepada pesakit yang gagal untuk mencapai bacaan bsp yang normal untuk ibu mengandung walaupun sudah dipreskripsikan dengan kawalan pemakanan dan senaman.

Bagaimana pula dengan insulin? Terdapat beberapa senario di mana insulin sesuai untuk dijadikan rawatan utama. Antaranya:

Bacaan bsp yang normal untuk ibu mengandung tidak tercapai walaupun sudah dipreskripsikan dengan kawalan pemakanan, senaman dan terapi metformin

Tidak boleh mengambil metformin disebabkan oleh kontraindikasi atau tidak mahu mengambilnya

Gula di dalam darah semasa berpuasa melebihi 7.0 mmol/L (walaupun belum dipreskripsi dengan terapi metformin)

Gula di dalam darah semasa berpuasa di antara 6.0-6.9 mmol/L berserta dengan komplikasi seperti bayi besar atau polihidramnios

Jika anda mempunyai
masalah diabetes gestasi
, pastikan anda mematuhi jadual janji temu dengan doktor untuk tujuan pemantauan dan perancangan pemberian rawatan yang sesuai dengan keadaan klinikal semasa anda.

Konklusi

Usah pandang ringan dengan masalah diabetes gestasi! Jika anda hamil, pastikan anda mengambil ujian saringan bagi mengetahui tahap kesihatan anda secara menyeluruh.

Semasa tempoh kehamilan, bukan kesihatan bayi sahaja yang penting.

Kesihatan ibu juga penting memandangkan ia boleh mempengaruhi tahap kesihatan anak di dalam kandungan.


Mengapa Syarikat Insuran Di Malaysia Perlu Mula Meliputi Kos Pembedahan Bariatrik

Pembedahan bariatrik digunakan untuk merawat masalah obesiti yang tidak boleh dirawat menggunakan ubat atau perubahan gaya hidup. Sejak kebelakangan ini, pembedahan ini telah mendapat banyak perhatian oleh komuniti perubatan dan juga orang awam. Kejayaannya dalam merawat obesiti morbid dan masalah kardiometabolik menyebabkan ia digelar sebagai ‘pembedahan ajaib’. Walaupun terdapat peningkatan dalam jumlah pakar bedah bariatrik dan bilangan pesakit yang menjalani pembedahan ini, terdapat keterbatasan yang jelas berkaitan dengan siapa yang boleh mengakses rawatan ini.

Berat sama dipikul tetapi tidak sama harganya

Dalam senarai pesakit yang pernah menjalani pembedahan ini, selain mereka yang mendapat tajaan atau bantuan kewangan luar, cukup sukar sekali untuk anda temui pesakit daripada golongan B40. Alasan yang jelas untuk statistik ini adalah kerana faktor kos. Mana-mana jenis pembedahan bariatrik yang ditawarkan akan menelan belanja sekurang-kurangnya RM 30,000! Dengan kos yang terlalu besar, hanya mereka yang berkemampuan sahaja dapat mengakses rawatan ini. Ini termasuklah golongan selebriti, figura terkenal, tokoh korporat dan mereka daripada keluarga yang kaya. Walaupun nilai yang tinggi ini mempunyai justifikasi yang utuh, ia sekali gus mengukuhkan lagi ketidaksamarataan antara golongan kaya dan golongan miskin dalam mengakses rawatan pembedahan untuk obesiti.

Rasional untuk meliputi kos pembedahan bariatrik

Walaupun semakin ramai golongan B40 and M40 mendaftar untuk perlindungan insuran kesihatan, pakej-pakej sedia ada tidak meliputi kos untuk pembedahan bariatrik. Natijahnya, mereka hanya mampu mengakses rawatan berteraskan ubat-ubatan untuk penyakit-penyakit mereka yang bersangkut-paut dengan obesiti. Dengan itu, berikut adalah 2 sebab utama mengapa pembekal insuran di Malaysia perlu mula berlumba untuk meliputi pembedahan ini dalam pakej mereka:

1.Obesiti kini ditakrifkan sebagai penyakit dan kelazimannya tinggi di Malaysia

Berbeza dengan fahaman ramai, pengumpulan lemak yang terlalu banyak dalam badan bukan lagi satu kondisi, tetapi ia adalah sejenis penyakit kronik. Definisi ini dipersetujui oleh pakar kesihatan seluruh dunia dan juga oleh pelbagai badan kesihatan lain seperti Persekutuan Obesiti Sedunia, Persatuan Perubatan Amerika (AMA) dan juga Persatuan Kajian Obesiti Eropah (EASO). Pentakrifan ini turut dipersetujui oleh komuniti perubatan di Malaysia dan juga oleh pihak Kementerian Kesihatan Malaysia (KKM). Oleh yang demikian, pihak KKM dan juga organisasi-organisasi berkaitan sedang berusaha untuk menghasilkan Garis Panduan Klinikal dan Praktikal (CPG) Obesiti pertama di Malaysia. Dengan memasukkan pembedahan ini sebagai rawatan yang rasmi untuk obesiti, CPG ini akan membantu untuk mendorong syarikat insuran agar mula meliputi rawatan ini dalam pakej mereka. Tambahan lagi, kelaziman obesiti yang cukup tinggi di Malaysia adalah selari dengan polisi mereka yang mensasarkan penyakit-penyakit lazim. Menurut statistik, hampir satu per tiga (30.6%) daripada keseluruhan populasi di Malaysia adalah obes.

2. Sangat berkesan untuk obesiti morbid

Penghidap obesiti lazimnya akan mempunyai sekurang-kurangnya dua lagi penyakit lain. Antara penyakit yang lazim untuk dihidapi seseorang yang obes adalah
kencing manis
, strok, hipertensi, osteoarthritis,
polycystic ovarian syndrome
 and dan apnea. Untuk obesiti morbid, tidak ada rawatan lain yang lebih berkesan dan selamat berbanding pembedahan bariatrik. Bukan sahaja ia membantu menurunkan berat badan, ia juga membantu untuk mengurangkan keterukan simptom penyakit berkaitan yang lain. Dalam keadaan semasa, setiap penyakit yang dihidapi oleh seseorang yang obes dikawal menggunakan regim rawatan yang berbeza. Tambahan lagi, boleh juga terjadi di mana setiap penyakit itu memerlukan dua atau lebih ubat yang berbeza. Ini bukan sahaja akan menyebabkan pesakit terdedah kepada risiko kerosakan buah pinggang, keperluan untuk mengambil pelbagai jenis ubat untuk jangka masa yang panjang ini akan menyebabkan kos rawatan terkumpul yang perlu ditanggung menjadi tinggi. Kajian juga mendapati bahawa walaupun mahal, pembedahan adalah lebih berkesan jika dibandingkan dengan pengambilan ubat yang berterusan.

Walaupun terlalu awal untuk menduga bila anjakan paradigma akan berlaku, usaha ke arahnya sedang berjalan. Selain pihak kerajaan, pihak swasta seperti Johnson & Johnson juga turut memainkan peranan mereka dalam membantu untuk meningkatkan mutu rawatan untuk penyakit obesiti. Bersempena dengan Hari Obesiti Sedunia 2019, Ethicon, sebahagian daripada syarikat naungan Johnson & Johnson, telah menganjurkan sebuah kempen untuk membantu lebih ramai rakyat Malaysia mendapatkan semula kualiti kehidupan mereka melalui pembedahan bariatrik. Dengan tanda pagar #myliferenewed, Ethicon mengharapkan lebih ramai pihak akan mula sedar tentang beban obesiti dan juga kewujudan rawatan yang berkesan untuknya.

Hello Health Group
 tidak menawarkan nasihat perubatan, diagnosis atau rawatan.


Gugup

Masalah anak gagap adalah gangguan pertuturan di mana bunyi, suku kata, atau perkataan yang berulang atau berpanjangan, menganggu aliran normal pertuturan. Gangguan pertuturan ini boleh disertakan dengan tingkah laku sukar, seperti mata cepat berkedip atau tremor di mulut.

Definisi

Apa itu masalah anak gagap?

Masalah anak gagap boleh membuat ia sukar untuk berkomunikasi dengan orang lain, yang boleh menjejaskan qualiti hidup seseorang. Mereka yang menderita kerana gagap tahu apa yang hendak mereka sampaikan, tetapi susah untuk mengeskpresikannya melalui perkataan. Sebagai contoh, mereka mungkin mengulang atau memanjangkan satu perkataan, suku kata atau frasa, atau berhenti ketika bertutur dan tidak membuat bunyi bagi suku kata tertentu.

Gagap adalah
kebiasaan dalam kalangan kanak-kanak
 kerana ia merupakan sebahagian pembelajaran untuk bercakap. Anak-anak muda juga boleh gagap apabila pertuturan dan kebolehan bahasa mereka masuk belum terbentuk secukupnya untuk selari dengan apa yang mereka hendak sampaikan.

Kebanyakan kanak-kanak membesar dengan gangguan pertuturan ini. Namun, kadang-kadang gagap merupakan keadaan kronik yang kekal hingga dewasa. Jenis gagap ini boleh memberikan impak kepada keyakinan diri dan interaksi dengan orang lain.

Apakah kebarangkalian gagap?

Gagap boleh dihidapi pesakit tidak mengira usia. Ini boleh diuruskan dengan mengurangkan faktor-faktor risiko. Sila rujuk doktor anda untuk maklumat lanjut.

Simptom-simptom

Apakah simptom-simptom bagi gagap?

Antara simptom-simptom yang biasa berlaku bagi masalah anak gagap adalah:

Sukar untuk memulakan perkataan, ayat atau frasa;

Memanjangkan perkataan atau bunyi dalam satu perkataan;

Pengulangan bunyi, suku kata atau perkataan;

Senyap sebentar untuk suku kata tertentu atau berhenti di satu perkataan (perkataan terputus);

Penambahan perkataan berlebihan seperti “um” jika sukar untuk berganjak ke ayat lain yang diingini;

Tekanan berlebihan, ketat atau pergerakan muka atau badan atasan untuk menghasilkan perkataan;

Kerisauan tentang pertuturan;

Kebolehan
terhad untuk berkomunikasi
 dengan efektif.

Kesukaran bertutur disebabkan masalah gagap boleh disekalikan dengan:

Mata berkedip dengan cepat;

Tremor di mulut atau rahang;

Tik wajah;

Kepala berpusing;

Genggaman buku lima;

Gagap boleh menjadi lebih teruk jika anda teruja, letih atau di bawah tekanan, atau apabila anda berasa tidak selesa, tergesa-gesa atau tertekan. Situasi-situasi seperti bercakap di hadapan satu kumpulan atau bercakap telefon boleh menjadi sukar untuk mereka yang gagap.

Terdapat tanda-tanda atau simptom yang tidak tersenarai di atas. Jika anda ada sebarang kebimbangan tentang satu simptom, sila rujuk doktor anda.

Bila saya harus berjumpa doktor?

Anda perlu hubungi doktor anda jika terdapat ciri-ciri dibawah:

Bertahan lebih dari 6 bulan;

Berlaku dengan masalah pertuturan dan bahasa lain;

Menjadi lebih kerap atau berterusan apabila anak membesar;

Berlaku pengetatan otot atau kesukaran jelas untuk bertutur;

Menjejaskan kebolehan untuk berkomunikasi dengan efektif di sekolah, tempat kerja atau dalam interaksi sosial;

Menyebabkan
kerisauan atau masalah emosi
, seperti takut atau pengelakan situasi yang memerlukan pertuturan;

Bermula apabila dewasa.

Punca

Apa yang mengakibatkannya?

Ahli-ahli pengkaji masih mengkaji tunjang punca-punca masalah gagap berulang. Kombinasi antara faktor-faktor boleh terlibat. Antara kemungkinan punca-punca gagap berulang termasuklah:

Pengawalan motor pertuturan tidak normal: beberapa bukti menunjukkan abnormal dalam pengawalan motor pertuturan, seperti masa, sensori dan koordinasi motor, juga terimplikasi.

Genetik: Gagap selalunya ada dalam keluarga. Ia menunjukkan bahawa gagap boleh disebabkan oleh diwarisi (genetik) tidak normal dalam pusat bahasa pada otak.

Keadaan kesihatan: Gagap boleh
terjadi akibat strok,
 trauma atau kecederaan otak lain.

Masalah kesihatan mental: Dalam kes-kes terpencil, trauma emosi boleh membawa kepada gagap.

Faktor-faktor Risiko

Apakah yang meningkatkan risiko saya?

Faktor-faktor risiko masalah anak gagap termasuklah:

Mempunyai sedara yang mempunyai gangguan pertuturan: Gagap boleh diwarisi dari keluarga.

Pembentukan zaman kanak-kanak yang lewat: Kanak-kanak yang mempunyai pembentukan lewat atau masalah pertuturan lain boleh menjadi gagap.

Menjadi lelaki: Lelaki lebih cenderung untuk gagap berbanding wanita.

Stres:
Stres dalam keluarga
, harapan tinggi ibu bapa atau jenis tekanan lain boleh membuat gagap menjadi lebih teruk.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana gangguan pertuturan didiagnosis?

Pakar patologi pertuturan dan bahasa boleh mendiagnosis gagap dengan membuat kanak-kanak membaca dengan kuat. Pakar patologi boleh merakam kanak-kanak bercakap atau memeriksa corak pertuturan dalam pelbagai cara. Anak anda juga mungkin memerlukan pemeriksaan fizikal dan ujian-ujian lain untuk mengeluarkan masalah-masalah kesihatan lain yang menjejaskan pembentukan pertuturan, seperti masalah pendengaran.

Jika anda merupakan orang dewasa yang baru mula untuk gagap, jumpa doktor anda. Gagap bermula bagi seorang dewasa selalunya dikaitkan dengan kecederaan, masalah kesihatan, atau trauma emosi yang teruk. Untuk mendiagnosis masalah, doktor anda akan melakukan pemeriksaan fizikal, bertanyakan soalan-soalan, dan melihat dan mendengar apa yang anda cakap.

Bagaimana gagap dirawat?

Rawatan untuk gagap
selalunya termasuk kaunseling
 untuk ibu bapa dan terapi untuk anak. Matlamat utama rawatan adalah untuk membantu anak anda belajar untuk bercakap sebaik mungkin.

Oleh kerana sebab yang membezakan masalah-masalah dan keperluan-keperluan individu, satu cara atau kombinasi antara cara-cara boleh membantu satu individu yang mungkin tidak efektif untuk individu lain. Beberapa contoh cara-cara rawatan – tidak merujuk kepada urutan tahap efektif – termasuk:

Kefasihan terkawal: Jenis terapi pertuturan ini mengajar anda untuk memperlahankan pertuturan anda dan mempelajari untuk tahu bila anda gagap. Anda boleh berja dengan sangat perlahan dan terancang apabila memulakan jenis terapi pertuturan ini, tetapi selepas itu, anda boleh melakukan corak pertuturan yang lebih semula jadi.

Alat-alat elektronik: Beberapa alat-alat elektronik yang tersedia. Maklum balas pendengaran yang lewat memerlukan anda untuk memperlahankan pertuturan anda atau pertuturan akan bunyi seperti terganggu melalui mesin. Cara lain adalah mimik suara anda supaya ia bunyi seperti anda bercakap serentak dengan orang lain. Alat-alak elektronik kecik lain juga dipakai semasa aktiviti harian.

Terapi perilaku kognitif: Jenis kaunseling psikologi ini boleh membantu anda untuk mengenalpasti dan mengubah cara-cara pemikiran yang boleh menyebabkan gagap menjadi lebih teruk. Ia juga boleh membantu anda menyelesaikan stres, kerisauan atau masaah keyakinan diri berkenaan gagap.

Perubahan gaya hidup & rawatan sampingan

Apakah perubahan gaya hidup dan kaedah pengubatan sampingan yang boleh digunakan ke atas gagap?

Gaya hidup dan kaedah pengubatan sampingan berikut mungkin membantu anak anda mengatasi masalah gagap:

Dengar anak anda dengan penuh perhatian: Kekalkan hubungan mata semula jadi apabila dia bercakap.

Tunggu anak anda untuk bercakap perkataan yang dia cuba untuk sampaikan: Jangan menyampuk untuk menyambung perkataan atau berfikir.

Luangkan masa yang anda
 boleh bercakap dengan anak anda tanpa sebarang gangguan: Waktu makan boleh menyediakan peluang baik untuk perbualan.

Bercakap dengan perlahan, tanpa tergesa-gesa: Jika anda bercakap dengan cara begini, anak anda boleh melakukan perkara yang sana, turut boleh mengurangkan gagap.

Mengambil giliran untuk bercakap: Galakkan semua orang dalam keluarga untuk menjadi pendengar baik dan mengambil giliran untuk bercakap.

Berusaha untuk bertenang: Lakukan yang terbaik untuk membuat keadaan yang tentang dan rileks di rumah supaya anak anda berasa selesa untuk bebas bercakap.

Jangan fokus kepada kegagapan anak anda: Cuba jangan menunjukkan perhatian kepada masalah gagap anak anda semasa interaksi harian. Jangan dedahkan anak anda kepada situasi yang terburu-buru, tekanan atau perlu untuk tergesa-gesa atau memerlukan anak anda untuk bercakap di hadapan orang lain.

Menawarkan pujian daripada kritikan: Lebih baik untuk
memuji anak anda
 untuk bertutur dengan jelas daripada memberi perhatian terhadap gagap. Jika anda perbetulkan pertuturan anak anda, lakukan dengan lembut dengan positif.

Terima anak anda seadanya: Tidak mempunyai reaksi negatif atau mengkritik atau menghukum anak anda kerana gagap. Ini akan menambah perasaan tidak selamat dan tidak selesa. Sokongan dan galakan boleh memberi perubahan besar.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Minggu 26

Perkembangan bayi

Perkembangan bayi dalam kandungan

Bayi anda sekarang bersaiz seperti panjang daun bawang daripada kepala ke tumit, iaitu 39 cm dan berat sekitar 750 g.

Walaupun mata bayi anda tertutup beberapa bulan yang lepas, tidak lama lagi matanya akan terbuka dan boleh berkelip. Bergantung kepada bangsa atau etnik, sesetengah bayi akan dilahirkan dengan mata hitam atau coklat kehitaman. Mata mereka mungkin berubah warna dalam tahun pertama dan ada yang akan dilahirkan dengan mata coklat atau warna lain. Bulu kening dan rambut bayi juga sedang tumbuh.

Perubahan hidup & tubuh badan

Bagaimanakah perubahan badan saya?

Uterus anda adalah syurga bayi anda sebelum kelahiran. Tetapi, bayi anda akan berpindah ke rumah baru selepas kelahiran. Ambil masa untuk mempersiapkan rumah anda sebelum hari kelahiran bayi. Terdapat beberapa langkah yang perlu anda lakukan untuk keselamatan anak anda. Anda patut menutup sumber elektrik, barang yang boleh ditelan, memasang penggera kebakaran dan penghadang tangga. Ambil setiap langkah berjaga-jaga yang boleh anda fikirkan tetapi ingatlah bahawa tidak ada langkah berjaga-jaga yang setanding dengan pengawasan sendiri.

Apakah yang perlu saya beri perhatian?

Anda mungkin merasa tidak stabil atau mempunyai langkah kaki yang cemerkap. Apabila berada dalam trimester ketiga, terdapat banyak sebab untuk anda terjatuh. Perut anda semakin besar menyebabkan pusat graviti berubah yang membuat anda cenderung ke depan di samping sendi anda juga kian tidak stabil dan rasa penat menyebabkan anda tidak memberi perhatian dan leka. Ini boleh menjejaskan tumpuan anda dan membuatkan anda mudah terjatuh.

Pertemuan dengan doktor

Apa yang harus saya maklumkan pada doktor?

Tanda regangan pada kulit dan kegatalan mula muncul lebih kerap. Ia boleh jadi tidak selesa tetapi anda harus optimis kerana hanya berbaki tiga bulan sahaja lagi sebelum kelahiran. Kegatalan waktu hamil selalunya berlaku pada perut, punggung dan tangan. Doktor akan menyarankan ubat topikal dan antihistamin atau suntikan untuk mengurangkan rasa tidak selesa.

Apakah ujian yang perlu saya tahu?

Mulai sekarang, anda akan terbiasa menemui doktor. Anda boleh menjangkakan bahawa doktor akan memeriksa beberapa perkara tersebut, bergantung kepada keperluan:

Ukuran berat badan dan tekanan darah;

Ujian air kencing untuk glukos dan protein;

Ujian darah untuk anemia;

Vaksinasi terhadap difteria;

Pemeriksaan degupan jantung janin;

Ukuran saiz rahim melalui pemeriksaan luar untuk dibandingkan dengan waktu kelahiran;

Ketinggian fundus (bahagian atas rahim);

Pemeriksaan bengkak tangan dan kaki, pemeriksaan vena varikos pada kaki;

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Bengkak

Abdomen anda bukanlah satu-satunya bahagian yang akan membesar sewaktu kehamilan. Buku lali dan kaki anda akan membengkak, terutamanya di penghujung hari. Bengkak ini tidak berbahaya tetapi mungkin menyebabkan rasa tidak selesa dalam rutin harian anda. Ia mungkin susah untuk anda memakai kasut. Cincin anda mungkin semakin ketat dan sukar untuk ditanggalkan. Bengkak pada buku lali, kaki dan tangan adalah normal. Ia berlaku disebabkan peningkatan cecair dalam badan sewaktu kehamilan. Bahkan 75% wanita mengalami masalah ini sewaktu kehamilan, terutama pada minggu ke-26. Bengkak ini kian bertambah sewaktu cuaca panas atau selepas terlalu lama duduk atau berdiri. Ia boleh diredakan dengan cara berbaring semalaman atau beberapa jam.

Bagaimanakah pertumbuhan bayi anda pada minggu hadapan?

Hello Health Group
 tidak memberikan sebarang khidmat nasihat, diagnosis atau rawatan perubatan.


Pemanis Tiruan Dan Risiko Kanser

Kaitan antara pemanis tiruan dan risiko kanser telah banyak dibahaskan sejak beberapa dekad yang lalu. Dalam artikel ini, kita membincangkan bagaimana pemanis tiruan boleh menjejaskan kesihatan anda.

Apa itu pemanis tiruan?

Pemanis tiruan, juga dikenali sebagai pengganti gula, adalah bahan yang digunakan untuk menggantikan sukrosa (gula meja) untuk memaniskan makanan dan minuman. Disebabkan pemanis tiruan seringkali lebih manis daripada gula, jumlah lebih kecil memberikan tahap kemanisan yang sama.

Peranan pemanis tiruan dalam meningkatkan risiko kanser telah banyak dibahaskan sejak tahun 1970-an, apabila kajian ke atas haiwan mendapati risiko kanser pundi kencing dalam lebih daripada satu generasi tikus diberikan sakarin dengan dos yang sangat tinggi, dan beberapa kajian epidemiologi awal mendapati beberapa kaitan dengan risiko kanser pundi kencing dalam kalangan manusia.

Pemanis tiruan yang biasa adalah sakarin, aspartame, acesulfame potassium, sucralose, neotame dan siklamat. Paling popular adalah aspartame. Aspartame digunakan dalam banyak makanan dan minuman kerana ia 200 kali lebih manis daripada gula. Jadi hanya jumlah yang kecil diperlukan untuk memberikan tahap kemanisan yang sama. Ini seterusnya, mengurangkan kalori dalam makanan atau minuman.

Khabar angin yang mendakwa bahawa aspartame menyebabkan beberapa masalah kesihatan, termasuk kanser, telah wujud selama bertahun-tahun.

Adakah terdapat kaitan antara pemanis tiruan dan kanser?

Soalan tentang pemanis tiruan dan kanser timbul apabila kajian awal menunjukkan bahawa siklamat dalam kombinasi dengan sakarin menyebabkan kanser pundi kencing pada haiwan makmal. Walau bagaimanapun, hasil kajian tahap karsinogen berikutnya (kajian yang mengkaji sama ada bahan yang boleh menyebabkan kanser) pemanis ini tidak memberikan bukti jelas terhadap kaitannya dengan kanser dalam kalangan manusia. Begitu juga, kajian lain yang diluluskan oleh FDA tidak menunjukkan bukti jelas tentang kaitan dengan kanser dalam kalangan manusia.

Pelbagai artikel dalam National Library Of Medicine termasuk pemanis ‘generasi pertama’ seperti sakarin, siklamat dan aspartame, serta ‘generasi baru’ pemanis seperti acesulfame-K, sucralose, alitame dan neotame. Kajian epidemiologi pada manusia tidak menemui kesan sakarin dan siklamat dalam menyebabkan kanser pundi kecing pada manusia seperti yang telah dilaporkan daripada kajian haiwan pada tikus.


Ambil Tahu Gejala, Punca & Rawatan Rahim Pecah. Bagaimana Ia Berlaku?

Rahim pecah adalah satu keadaan yang mana dinding rahim koyak. Ia selalu berlaku pada pesakit yang mempunyai kecacatan pada lantai pelvis atau mereka yang menjalani
pembedahan Caesarean.

 Dinding yang pecah itu boleh membabitkan hanya sebahagian  atau keseluruhan dinding rahim. Rahim pecah ini boleh menyebabkan komplikasi yang lebih teruk kepada ibu dan bayi berbanding rahim pecah yang berlaku selepas pembedahan Caesarean.

Walaupun kebanyakan rahim pecah
berlaku semasa bersalin
, secara relatifnya, jarang sekali ia berlaku sekiranya anda tidak pernah mengalami pembedahan Caesarean.

Kondisi ini berlaku dalam setiap 1/5700 ke 1/20,000 kehamilan. Ia lebih kerap berlaku di negara yang kurang maju, mungkin kerana kadar bersalin lebih tinggi, tempoh bersalin lebih lama, dan kadar wanita yang mempunyai pelvis yang kecil lebih banyak di kawasan ini.

Tambahan lagi, di negara yang kurang maju, perkhidmatan kecemasan obstetrik kurang dapat diakses dan ia boleh mengancam nyawa ibu dan
bayi yang berada dalam kandungan.

Ia boleh diuruskan dengan mengurangkan
faktor risiko. Sila berbincang dengan doktor untuk maklumat lanjut.

Untuk mendapatkan lebih banyak info tentang Kehamilan sila dapatkannya
di sini.

Ketahui simptom-simptomnya

Apakah simptom-simptom rahim pecah ?

Simptom ini selalunya akan terpamer pada si ibu. Ia boleh menyebabkan kesakitan yang berterusan pada abdomen dan pendarahan dalaman terutamanya sewaktu bersalin.

 Kesakitan itu mungkin bukan pada tempat rahim itu terkoyak, tapi berada di kawasan tubuh badan yang lain.

Simptom-simptom lain termasuklah:

Takikardia
(jantung berdegup laju)

Hipotensi yang sederhana hingga teruk

Kadar kecutan rahim berkurang

Nyeri rahim

Terasa berat/tekanan pada pelvis yang:

Bertambah teruk dengan berdiri dan mengangkat kaki

Bertambah teruk pada penghujung hari

Berkurang apabila baring

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus menghubungi doktor sekiranya anda mengalami perkara-perkara berikut:

Kesakitan pada abdomen

Pendarahan faraj

Kadar degupan jantung bayi dalam kandungan tidak sekata

Anda seharusnya memaklumkan pada doktor sekiranya anda pernah mengalami rahim pecah sebelum ini untuk mengelakkan komplikasi

Ketahui puncanya

Apakah yang mengakibatkan rahim pecah?

Tiada sebarang punca yang jelas yang mengakibatkan rahim pecah, akan tetapi wanita yang mengalami kondisi ini selalunya mempunyai perkara berikut:

Lantai pelvis yang lemah dan kendur;

Kecacatan pada ligamen yang membuatkan rahim tergantung/ternaik daripada lantai pelvis

Kerosakan pada otot, neuromuskular tidak berfungsi dengan baik, kecacatan tisu pelvis dan rahim sejak lahir.

Kecacatan genetik; sesetengah wanita lahir dengan ruangan dalam rahim yang luar seperti: uterus bikornu, uterus didelphys dan blind uterine horns

Kehamilan dengan uri yang tidak normal;( placenta accreta, increta, or percreta);

Mengalami trauma fizikal seperti kemalangan , keganasan domestik dan tembakan.

Menjalani prosedur gerakan obstetrik seperti pusingan dalaman, pengeluaran songsang, bersalin menggunakan instrumen, mengeluarkan uri secara manual.

Ketahui faktor risiko

Apakah yang meningkatkan saya kepada risiko rahim pecah?

Punca sebenar rahim pecah sukar untuk ditentukan, namun faktor risiko kepada kondisi ini sudah dikenal pasti. Terdapat banyak faktor risikonya seperti:

Kelahiran berganda

Kelahiran melalui faraj

Kehamilan pada usia yang lanjut

Estrogen berkurangan kerana keadaan perubatan atau rawatan

Pernah menjalani pembedahan pelvis

Penggunaan dadah/ubat

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah rahim pecah  didiagnosis?

Ciri-ciri klinikal yang selalu digunakan untuk mendiagnosis keadaan ini ialah:

Ujian fizikal untuk kesakitan pangkal paha/belakang, pendarahan dalaman, atau inkontinen urin.

Ujian kadar degupan jantung fetus

Bagaimanakah rahim pecah dirawat?

Rawatan konservatif umum (untuk pelvis kenduran/pecah dan inkontinen urin):

Senaman kegel;

Terapi estrogen faraj setempat;

Pesari faraj (disk tergantung didalam faraj).

Rawatan pembedahan termasuklah:

Histerektomi vaginal boleh digabungkan dengan pencegahan pembedahan;

Prosedur pembedahan tambahan jika ada inkontinen urin, sistosele, rektosele, dan enterosele .

Sacralcolpoplexy (penggantungan faraj/prolaps),penetapan sakrospinous atau penggantungan ligamen uterosakral.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan?

Gaya hidup dan kaedah pengubatan sampingan berikut mungkin membantu anda mengatasi masalah ini:

Elakkan membuat kerja berat

Hanya mengambil ubat yang diberikan oleh pengamal perubatan.

Bersenam secara sederhana setiap hari dan sewaktu kehamilan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini 4 Produk Susu Diabetes Terbaik Untuk Kawal Gula Darah Pesakit Kencing Manis!

Anda mempunyai ahli keluarga yang menghidap diabetes? Anda tahu susu untuk pesakit diabetes yang sesuai untuk keperluan mereka? Jika masih tidak tahu atau kurang pasti, ini empat jenis susu untuk diabetes yang boleh anda pertimbangkan untuk keperluan ahli keluarga anda.

Untuk mendapatkan lebih banyak info berkenaan Kencing Manis, anda boleh klik
di sini
.

Ini 4 jenis susu untuk pesakit diabetes terbaik di pasaran

1. Glucerna

Glucerna merupakan antara jenama susu diabetik yang bukan sahaja terkenal di Malaysia, tetapi juga di seluruh dunia.

Ia merupakan susu atau makanan tambahan dengan formulasi untuk menyokong keperluan nutrien harian bagi mereka yang
menghidap diabetes
.

Susu ini diformulasi khas untuk mereka yang mempunyai pradiabetes dan juga diabetes.

Glucerna memiliki campuran karbohidrat yang rendah glisemik (GI), yang dilepaskan secara perlahan-lahan bagi membantu mengawal paras gula darah pesakit diabetes.

Selain itu, susu Glucerna juga boleh membantu meningkatkan
kandungan vitamin
 dan mineral yang diperlukan oleh tubuh.

Bukan itu sahaja, susu untuk pesakit diabetes ini turut mempunyai 4 kali lebih kandungan myo-inositol yang terbukti menyokong sensitiviti insulin pesakit diabetes.

Susu ini juga amat mudah untuk disediakan kerana ia hanya perlu dibancuh dengan air mengikut saranan penyediaan.

Kini, susu Glucerna hadir dengan dua perisa iaitu perisa vanila dan juga coklat.

Oleh itu, ia semestinya amat sedap untuk diminum selain memberikan banyak khasiat kepada
penghidap diabetes
.

Susu untuk pesakit diabetes 2: Nutren Diabetik

Susu Nutren Diabetik pula merupakan susu keluaran khas Nestle yang bertujuan sebagai teman pemakanan lengkap untuk
pesakit diabetes
.

Ia boleh menjadi makanan tambahan atau pengganti makanan untuk mereka yang memerlukan nutrien mencukupi setiap hari.

Susu Nutren Diabetik boleh dikatakan sebagai antara susu diabetes yang ideal kerana ia tinggi kandungan protein (50% kandungan whey), tinggi
serat larut
, rendah nilai glisemik dan juga diformulasikan mengikut Garis Panduan Diabetes Antarabangsa.

Ia juga tidak mempunyai kandungan laktosa dan sukrosa. Oleh itu, ia amat sesuai untuk mereka yang ingin menguruskan
penyakit diabetes
 mereka dengan baik.

Anda juga boleh mendapatkan sampel percuma daripada laman web Nestle jika ingin mencuba susu Nutren Diabetik ini.

3. Ensure Diabetes Care

Susu Ensure Diabetes Care merupakan susu yang dirumus khas untuk keperluan mereka yang
menghidap diabetes
 atau kencing manis.

Ia telah diformulasi dengan sistem pelepasan tenaga perlahan yang membantu dalam mengawal paras
gula darah
 daripada meningkat secara mendadak.

Selain itu, susu ini juga mempunyai beberapa manfaat lain.

Antaranya adalah membantu membina otot dan menyokong
kesihatan jantung
 dan sistem pencernaan. Susu ini juga tidak mengandungi lemak trans, laktosa dan juga gluten.

Cara penyediaannya juga agak mudah iaitu dengan hanya mencampurkan 6 senduk susu bersama-sama 200 ml air sebelum diminum.

4: Diabetasol

Susu Diabetasol merupakan antara jenama susu untuk pesakit diabetes yang telah lama digunakan oleh
pesakit diabetes
.

Ia merupakan susu pengganti makanan yang dirumus khas dengan kandungan nutrien yang lengkap dan juga seimbang.

Selama bertahun-tahun lamanya, susu ini telah terbukti menjadi minuman yang membantu
pesakit diabetes
 menguruskan penyakit mereka dengan lebih baik, khususnya yang berkaitan dengan paras gula darah.

Berdasarkan kajian saintifik, susu ini mempunyai nilai indeks glisemik yang rendah justeru membantu menstabilkan
glukosa
 dalam darah anda.

Lebih menarik lagi, ia didatangkan dengan tiga perisa untuk meningkatkan selera anda iaitu perisa coklat, vanila dan juga cappucino.

Kesimpulan

Empat jenama susu diabetes yang kami lampirkan di atas merupakan antara produk yang paling banyak digunakan, selain terbukti membantu pengurusan penyakit pesakit diabetes.

Ia boleh menjadi antara diet sihat dan pengganti makanan untuk mereka yang ingin mengawal paras gula darah secara konsisten.

Sebagai langkah perancangan diet yang lebih baik, berbincanglah dengan doktor atau pakar pemakanan sebelum anda memulakan pengambilan susu diabetes.


Selalu Amalkan Minyak Habbatussauda? Ini 3 Kesan Sampingan Jika Makan Berlebihan!

Ada daripada kita yang mengambil kapsul minyak atau serbuk habbatussauda sebagai rutin harian. Namun, tahukah anda apakah kesan sampingan makan habbatussauda jika diambil berlebihan? Ketahui dos selamat dan kesan terlebih makan habbatussauda di sini.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Habbatussauda, biji hitam tinggi khasiat

Habbatussauda juga dikenali dengan nama jintan hitam atau
black cumin
. Biji yang diperoleh daripada tumbuhan berbunga ini telah lama digunakan sebagai ubat sejak beribu tahun yang lalu.

Kini, kebanyakan produk habbatussauda boleh diperoleh dalam bentuk kapsul minyak yang diekstrak daripada biji habbatussauda tersebut.

Minyak habbatussauda mengandungi kandungan fitokimia iaitu
thymoquinone
, yang
boleh bertindak sebagai antioksidan
.

Antioksidan berfungsi dengan cara menyahtoksik bahan kimia berbahaya dalam badan
 yang dikenali sebagai radikal bebas.

Habbatussauda juga mungkin mempunyai kesan dalam badan yang membantu
meningkatkan sistem imun
, melawan kanser,
mengurangkan bengkak
, dan
mengurangkan tindak balas alahan
 dengan bertindak sebagai
antihistamin
.

Berapakah jumlah dos habbatussauda yang boleh diambil?

Walaupun minyak habbatussauda mungkin mempunyai beberapa khasiat atau kebaikan kepada tubuh, namun tidak bermaksud ia boleh menggantikan segala ubat-ubatan sedia ada yang sedang anda ambil.

Malah, buat masa ini tidak terdapat bukti yang mencukupi untuk menentukan dos selamat pengambilan minyak habbatussauda ini.

Bagi kebiasaan individu dewasa, minyak habbatussauda diambil dengan dos antara 1 hingga 2.5 gram setiap hari selama 4 hingga 12 minggu.

Bagi jenis serbuk pula, ia biasa diambil dengan jumlah antara 1 hingga 2 gram setiap hari selama 8 hingga 12 minggu.

Memandangkan minyak habbatussauda ini dianggap sebagai suplemen, anda perlu mendapatkan nasihat doktor terlebih dahulu sebelum mengambilnya, lebih-lebih lagi jika anda mempunyai keadaan kesihatan tertentu.

Doktor boleh membantu menentukan dos selamat yang bersesuaian dengan tubuh anda.

Ini kesan sampingan makan habbatussauda berlebihan!

Pengambilan minyak atau kapsul serbuk habbatussauda sebagai makanan tambahan atau suplemen tidaklah salah.

Namun, kita tidak boleh terlalu obses sehingga mengambil minyak habbatussauda ini tanpa kawalan setiap hari.

Setiap yang kita makan perlulah dikawal kuantiti atau dosnya agar tidak menyebabkan kesan sampingan kepada tubuh.

Walaupun habbatussauda mungkin mempunyai khasiat kepada tubuh, ia masih lagi boleh menyebabkan kesan sampingan kepada anda jika diambil secara berlebihan.

Antara kesan sampingan makan habbatussauda ialah:

#1. Kesan terlebih makan habbatussauda: Interaksi dengan ubat-ubatan

Tidak mustahil jika minyak atau serbuk habbatussauda boleh berinteraksi dengan kebanyakan ubat-ubatan seperti
ubat darah tinggi
,
ubat kencing manis
, ubat pencair darah, dan
ubat diuretik
.

 Jika ini berlaku, ia mungkin boleh menyebabkan tindak balas yang mengurangkan keberkesanan ubat-ubatan tersebut.

#2. Kesan sampingan makan habbatussauda: Interaksi dengan persediaan herba atau suplemen

Selain daripada ubat-ubatan moden, kesan terlebih makan habbatussauda juga mungkin boleh berinteraksi dengan beberapa jenis herba dan juga suplemen.

Antara jenis herba dan suplemen tersebut ialah:

Herba dan suplemen yang boleh menurunkan paras gula darah (kromium,
peria katak
)

Herba dan suplemen yang boleh menurunkan tekanan darah (kasein, peptida)

Herba dan suplemen yang memperlahankan pembekuan darah (
bawang putih
,
halia
)

Suplemen
zat besi

#3. Kesan terlebih makan habbatussauda: Sebabkan masalah pencernaan

Jika anda menelan minyak habbatussauda secara berlebihan, ia juga mungkin boleh menyebabkan beberapa kesan sampingan berkaitan pencernaan.

Antaranya seperti loya, kembung perut, rasa terbakar, ketidakhadaman, masalah sembelit dan gula darah rendah.

5 golongan ini perlu hati-hati, ada k
esan sampingan makan habbatussauda!

Kesan sampingan makan habbatussauda secara berlebihan sememangnya boleh berlaku.

Namun bagi lima golongan ini, mereka masih perlu berhati-hati dengan pengambilan minyak atau serbuk habbatussauda walaupun dalam jumlah yang kecil.

Lima golongan tersebut ialah:

#1. Ibu hamil

Pengambilan habbatussauda mungkin tidak begitu selamat untuk ibu yang sedang hamil.

Ini kerana, habbatussauda boleh memperlahankan atau menghentikan janin daripada berkontraksi dalam rahim.

#2. Ibu yang menyusukan anak

Tidak terdapat banyak maklumat yang menyatakan tahap keselamatan pengambilan habbatussauda bagi ibu yang sedang menyusukan anak.

Oleh itu, cuba elakkan penggunaan minyak atau serbuk habbatussauda ketika menyusukan bayi.

#3. Kanak-kanak

Minyak habbatussauda masih lagi selamat untuk kanak-kanak jika diambil dalam tempoh yang pendek, dengan dos yang sesuai untuk mereka.

Namun ia mungkin boleh memberikan kesan sampingan jika diberikan dengan dos yang banyak dan dalam tempoh yang agak panjang.

#4. Penyakit berkaitan darah

Habbatussauda juga mungkin memperlahankan pembekuan darah dan meningkatkan risiko berlakunya pendarahan.

Ia juga mungkin boleh memburukkan penyakit darah sedia ada yang sedang dialami.

#5. Mereka yang menjalani pembedahan

Kesan sampingan makan habbatussauda juga boleh mengurangkan paras gula darah, memperlahankan pembekuan darah dan juga menyebabkan rasa mengantuk.

Ia boleh mengganggu keberkesanan ubat-ubatan yang digunakan sebelum dan selepas pembedahan selain menyebabkan kesan sampingan yang teruk.


4 Perkara Penting Untuk Ibu Hamil Trimester Pertama! Banyak Yang Kena Buat & Elak

Buat wanita yang baru sahaja disahkan sedang hamil, ini adalah artikel tepat untuk anda belajar amalan ibu hamil trimester pertama.

Tiga bulan pertama kehamilan merupakan peringkat yang sangat penting
 kerana janin dalam perut ibu baru mula terbentuk dan dalam proses membesar.

Namun mungkin ada dalam kalangan kita yang masih belum tahu mengenai petua dan amalan ibu hamil trimester pertama bukan?

Jom teruskan bersama kami dan ikuti artikel untuk mengetahui tentang tips dan simptom kehamilan trimester pertama dengan lebih lanjut!

Untuk mendapatkan lebih banyak info tentang kehamilan di Malaysia, sila dapatkannya
di sini.

Apa Itu Trimester Pertama?

Untuk pengetahuan anda, trimester pertama itu adalah tempoh tiga bulan yang pertama apabila proses kehamilan itu mula terjadi.

Kebiasaannya, proses kehamilan yang normal, sihat dan sempurna akan mengambil masa selama sekitar 40 minggu bersamaan 9 bulan.

Ia kemudiannya akan dibahagikan pula kepada tiga peringkat trimester dan trimester pertama melibatkan minggu 1 hingga minggu 12 kehamilan.

Ini adalah ketika proses persenyawaan di antara sperma lelaki dan telur wanita terjadi selepas pasangan berbeza jantina bersetubuh.

Dalam pada itu juga, akan berlaku
pelbagai perubahan menarik pada tubuh badan si ibu dan janin
 dalam kandungan ketika ini yang kalian perlu tahu.

Perubahan tubuh

Mungkin
baby bump
yang muncul pada perut si ibu itu tidaklah sebesar mana ekoran baru sahaja beberapa minggu  mengandung.

Pun begitu, ia bukan bermakna tidak akan berlaku apa-apa perubahan pada tubuh badan si ibu dan juga janin di dalam kandungan.

Ini kerana terdapat beberapa simptom kehamilan trimester pertama yang anda akan perasan!

Apa yang akan berlaku kepada ibu

Sebelum mengetahui apakah antara amalan ibu hamil trimester pertama disarankan, ayuh kita dalami mengenai perubahan yang bakal berlaku.

Untuk pengetahuan anda, akan berlaku perubahan pada fizikal serta mental ekoran penghasilan dan pengeluaran hormon pada tubuh badan.

Antara tanda yang paling utama adalah
si ibu hamil itu tidak lagi datang haid atau tiada kitaran menstrual
.

Apabila berlalu beberapa minggu selepas itu pula, si ibu juga mungkin akan mengalami beberapa simptom kehamilan trimester pertama termasuklah:

Mengidam

Mual-mual

Muntah-muntah

Badan lemah

Pening kepala

Sakit perut

Sakit payudara

Berat badan bertambah

Emosi tidak menentu

Namun tidak semua wanita adalah sama dan akan mengalami gejala yang serupa jadi pandangan daripada doktor pakar adalah sangat penting.

Baca juga:

Apa yang akan berlaku kepada janin

Ketika fasa ini, janin akan mula terbentuk dan perkara pertama yang dihasilkan adalah bahagian tubuh badan terpenting yakni otak, organ dan saraf tunjang.

Ketika trimester pertama kehamilan ini juga, jantung janin akan mula berdegup menandakan sudah bernyawa dalam kandungan ibu.

Selepas beberapa minggu pertama, tangan dan kaki janin akan mula terbentuk.

Selepas sekitar minggu ke lapan atau ke sembilan, jari kaki dan jari tangan pula akan muncul.

Ketika ini dianggarkan
besar bayi adalah sepanjang 3 inci dan seberat 1 auns
 dan apa yang menarik adalah jantina janin akan mula kelihatan.

Persoalannya, apa yang perlu dilakukan oleh si ibu dan dipastikan oleh doktor ketika bayi sudah mula terbentuk dan membesar ketika fasa ini?

Pemeriksaan doktor

Amalan ibu hamil trimester pertama yang utama adalah jangan hanya berdiam diri kononnya untuk berehat di rumah sahaja ketika ini.

Ini kerana adalah sangat penting untuk kalian berjumpa doktor bagi menjalankan
 pemeriksaan fizikal penuh bagi memastikan anda sihat untuk hamil
.

Terdapat beberapa jenis pemeriksaan yang perlu dibuat oleh doktor untuk tujuan itu seperti berat badan, tekanan darah, degupan jantung, ujian darah dan ujian air kencing.

Ujian darah itu bertujuan untuk memeriksa kondisi seperti berikut:

Jenis darah

Status Rh

Anemia

Talasemia

Hepatitis

Sifilis

HIV

HPV

Ujian air kencing pula bertujuan untuk memeriksa kondisi seperti berikut:

Penyakit buah pinggang

Jangkitan pundi kencing

Tahap gula dan protein

Ketika pertemuan ini juga, perbincangan mengenai amalan ibu hamil trimester pertama haruslah dimanfaatkan sepenuhnya oleh si ibu.

Berbincanglah tentang gejala,
berat badan
, makanan, minuman, suplemen, senaman dan pelbagai lagi perkara yang anda perlu tahu ketika ini.

Amalan ibu hamil trimester pertama untuk kekal sihat

Tujuan pertemuan dan perbincangan tersebut cumalah satu iaitu bagi memastikan si ibu dan janin dalam kandungan kekal sihat ketika fasa ini.

Selain berjumpa doktor untuk mendapatkan nasihat, ada beberapa perkara umum yang anda perlu buat dan elak di rumah sendiri.

Apa yang anda perlu buat

Mengambil vitamin pranatal

Mengambil kalori dengan secukupnya

Mengambil lebih banyak buah, sayur, protein dan serat

Mengambil lebih banyak air kosong

Bersenam dengan kerap

Lakukan senaman kegel

Kenapa? Wanita hamil trimester pertama perlu mengambil vitamin pranatal seperti asid folik bagi mengurangkan risiko kandungan mengalami kecacatan.

Selain itu, aspek diet dan senaman yang dinyatakan di atas sudah tentu sangat penting bagi memastikan si ibu sentiasa terhidrasi, sihat dan kuat ketika ini.

Amalan ibu hamil trimester pertama #Apa yang anda perlu elak

Perbuatan yang memberi tekanan pada perut

Minuman beralkohol

Minuman berkafein

Menghisap rokok

Menyalahgunakan dadah

Mengambil makanan diproses

Mengambil produk tenusu

Mengambil makanan laut tinggi merkuri

Berada dekat dengan haiwan berparasit

Ini kerana segala perbuatan, minuman, makanan atau bahan-bahan yang di atas berisiko membawa kepada kerosakan janin dalam kandungan.

Kerosakan ini pula seterusnya mungkin akan menyebabkan beberapa komplikasi kehamilan yang lain seperti kecacatan, keguguran atau
kelahiran bayi pra matang
.

Konklusinya sudah pasti kita semua mahu
 cahaya mata yang dikurniakan itu normal, sihat dan sempurna
 bukan?

Oleh itu, sila baca dan amal amalan ibu hamil trimester pertama yang Hello Doktor sediakan khas untuk para ibu di luar sana!


Bila Boleh Berikan Bayi Makanan Pedas Seperti Kari? Ini Penjelasan Lengkap Untuk Anda

Bolehkah saya beri bayi
makanan yang mengandungi rempah ratus (pedas atau beraroma)
 setelah berusia 6 bulan dan ke atas?

Persoalan di atas sememangnya lazim diajukan oleh ibu bapa kepada doktor ketika janji temu.

Malaysia merupakan negara yang terkenal dengan kepelbagaian jenis makanan.

Asimilasi budaya membuatkan makanan yang mengandungi rempah ratus lazim dinikmati segenap masyarakat.

Walau bagaimanapun, apabila ia berkaitan dengan
makanan untuk bayi yang sedang membesar
, kita perlu berwaspada.

Ia berikutan makanan yang diberikan perlulah mengikut kesesuaian, menepati citarasa dan mengandungi pelbagai jenis nutrien yang berkhasiat.

Jika anda ingin tahu sama ada makanan pedas sesuai untuk diberikan kepada anak ataupun tidak, teruskan membaca artikel ini.

Untuk mendapatkan lebih banyak info tentang Keibubapaan, sila dapatkan
di sini.

Kenapa bayi perlu makan makanan pejal setelah berusia 6 bulan?

Kementerian Kesihatan Malaysia (KKM) menyarankan bayi yang baru lahir untuk diberikan susu badan eksklusif tanpa sumber makanan yang lain.

Susu ibu sememangnya berkhasiat dan ia
mengandungi nutrien penting yang dapat menyokong tumbesaran anak
.

Namun, apabila mereka mencecah usia 6 bulan, nutrisi yang dibekalkan oleh susu ibu tidak mencukupi untuk menyokong tumbesaran mereka pada tahap yang optimum.

Perkara ini menyebabkan anda perlu beri mereka makanan pepejal (pejal) berikutan:

Selera makan mereka tidak boleh dipenuhi dengan hanya pemberian susu badan atau susu formula.

Bayi akan mengalami masalah kekurangan zat besi dan elemen zink.

Sistem penghadaman mereka sudahpun bersedia untuk memproses makanan pepejal.

Anak anda sudah boleh menerima suapan makanan.

Perkembangan ini pasti membuatkan anda teruja hendak berikan anak
merasai makanan selain susu badan
 termasuklah makanan pedas.

Pemberian makanan juga sering dilakukan secara berperingkat. Makanan yang mengandungi rempah ratus kebiasaannya diberikan pada fasa lewat.

Ia akan disertakan dengan pemberian susu badan sehingga anak mencecah usia 2 tahun.

Debat berkaitan dengan pemberian makanan pedas kepada bayi

Secara amnya, terdapat dua jenis rempah ratus.

Satu yang ditambah di dalam masakan untuk memberikan kepedasan makanan dan satu lagi ditambah bagi meningkatkan aroma.

Bagi bayi yang berusia 6 bulan dan ke atas, pemberian makanan seharusnya
tertumpu kepada penggunaan rempah ratus beraroma
.

Ini berikutan makanan pedas melibatkan rangsangan reseptor oleh bahan aktif cili yang dikenali sebagai capsaicin.

Ia boleh melekat pada reseptor sakit yang terletak pada lidah bagi menghasilkan signal untuk dihantar ke otak.

Ya, rasa pedas yang anda alami pada lidah sebenarnya adalah rasa sakit.

Oleh sebab itulah kita perlu berhati-hati apabila memberikan makanan berempah kepada bayi yang sedang membesar.

Namun, di Asia, lazim bagi ibu bapa untuk
 memberikan makanan pedas kepada anak mereka semasa awal usia
.

Pendedahan awal ini menyebabkan berlakunya proses adaptasi terhadap tahap kepedasan pada peringkat awal. Kelak, keupayaan mereka untuk menahan pedas meningkat.

Jika ditanya adakah boleh bagi makanan pedas kepada anak, jawapannya adalah bergantung.

Tambahan pula, terdapat sesetengah bayi yang sudah pun
 familiar
 dengan rasa pedas jika anda sering mengambil makanan pedas ketika menyusu badan.

Rasa itu boleh meresap masuk ke dalam susu badan sehingga boleh mempengaruhi citarasa bayi.

Jika anda ingin memberikan makanan seperti kari, lada dan sebagainya, tunggu mereka mencapai sekurang-kurangnya usia 1 tahun.

Kanak-kanak yang berusia di bawah 1 tahun
 mudah untuk mendapat tindak balas makanan dan agak sensitif memandangkan mereka hanya biasa dengan makanan asas (bubur dan sebagainya).

Beri tumpuan kepada khasiat makanan untuk perkembangan optimum, bukan makanan pedas sahaja

Makanan merupakan aspek penting bagi kanak-kanak memandangkan ia mempengaruhi kadar pertumbuhan dan perkembangan mereka.

Tumpuan seharusnya diberikan kepada makanan berzat dan mengandungi khasiat mineral yang optimum.

Namun, bukan semua ibu bapa mampu untuk
membiayai kos makanan yang dikhususkan untuk bayi
 memandangkan harganya yang boleh jadi mahal.

Maka, dalam situasi tersebut, jika anda ingin memberikan makanan yang kebiasaannya anda masak kepada bayi yang berusia 1 tahun ke atas, pastikan anda memeriksa tahap kepedasannya.

Bukan semua makanan pedas tidak baik untuk kesihatan. Malah, capsaicin yang menyebabkan rasa pedas itu sendiri mempunyai kebaikan anti barah sehingga boleh menghindarkan kanser.

Namun, ia juga boleh merangsang reseptor sakit menyebabkan anak anda tidak selesa dan mungkin meraung kepedasan jika mereka tidak biasa dengan makanan yang diberi.

Jadi, adalah lebih baik jika
 anda memperkenalkan makanan pedas seperti rempah ratus
 dan sebagainya secara berperingkat.

Konklusi

Makanan pedas boleh diberikan kepada anak yang masih kecil (1 tahun ke atas), namun anda disarankan untuk mengawal tahap kepedasan secara berperingkat.

Jika anda bimbang sekiranya si manja tidak dapat menahan makanan pedas atau mereka menunjukkan sebarang simptom (menangis tidak berhenti, cirit birit dan sebagainya), bawa mereka berjumpa dengan doktor.


Dari Hijau Ke Hitam, Ini 5 Jenis Teh Yang Sesuai Buat Pesakit Kencing Manis!

Pesakit diabetes memang perlu kawal makanan dan minuman
 manis yang bergula atau bersusu. Pun begitu, bagaimana pula dengan teh untuk kencing manis?

Persoalan ini sudah lama menjadi tanda tanya kerana semua orang tahu bahawa teh juga tergolong dalam minuman yang manis (bergantung pada jenisnya).

Apa yang mungkin kita semua belum tahu adalah tidak salah jika ambil teh untuk kencing manis asalkan anda ambil jenis yang sesuai dengan kondisi.

Teh, minuman terbaik jika ada diabetes?

Setiap kali tiba waktu sarapan pagi atau minum petang,
 minuman teh mungkin tidak akan lekang
 daripada fikiran masyarakat kita kerana ia sudah menjadi ruji.

Pun begitu, ia juga terkenal dengan kandungan kafein yang membuat orang ketagih lantas membawa perdebatan sama ada ia bagus atau tidak untuk kesihatan.

Buat pesakit kencing manis, kami tidak kata bahawa ia adalah minuman yang terbaik namun tidak salah untuk ambil jika anda tahu jenis-jenis yang sesuai.

Ketahuilah bahawa minuman teh itu sendiri mempunyai pelbagai jenis dan ia berbeza dari aspek warna, rasa serta khasiat yang dibawanya masing-masing.

Jika anda ada kencing manis, berikut adalah teh untuk diabetes yang paling sesuai buat anda!

Jenis teh untuk kencing manis yang sesuai!

Usah khuatir, anda mungkin masih mampu utuk ambil minuman kegemaran ramai ini tanpa risau bahawa
ia akan meningkatkan kadar gula dalam darah anda
.

#1. Teh hijau

Merupakan jenis teh yang paling sihat dan popular, secawan teh hijau mengandungi kira-kira 28 mg kafein sahaja dan ia mungkin bagus jika ada kencing manis.

Ini kerana ia dipercayai mampu untuk menurunkan kadar glukosa serta memainkan peranan yang
sangat penting dalam usaha mengelak komplikasi obesiti
.

Ia dibuktikan melalui kajian bahawa mereka yang ambil teh hijau lebih dari 10 tahun cenderung untuk memiliki saiz pinggang dan lemak badan yang kecil.

#2. Teh hitam

Merupakan jenis teh yang berasal daripada tumbuhan sama dengan teh hijau, ia juga dipercayai mempunyai khasiat tersendiri terhadap pesakit kencing manis.

Ini kerana kajian pada tahun 2019 mendapati bahawa
ia mampu memperbaiki kerintangan insulin
 selain mengurangkan risiko komplikasi-komplikasi yang lain.

Bukan itu sahaja, teh hitam turut mampu untuk mengawal kadar glukosa dalam darah tanpa mengira sama ada individu itu ada kondisi diabetes ataupun tidak.

Teh untuk kencing manis #3. Teh halia

Ia mungkin bukan sahaja bagus buat mereka yang kerap ada masalah perut seperti mual dan muntah, malah juga baik buat mereka dengan penyakit diabetes.

Menurut kajian terhadap individu dengan diabetes yang tidak ambil insulin, teh halia mampu untuk
 memperbaiki pengawalan glisemik dalam tubuh badan
.

Ini kerana halia yang dicampurkan di dalam teh ini mampu untuk mengelakkan enzim proses metabolisme karbohidrat selain meningkatkan sensitiviti insulin.

Teh untuk diabetes #4. Teh pudina

Menambahkan rasa pudina di dalam minuman mampu membuat anda lebih tenang, dan ia adalah berita baik buat pesakit diabetes yang mahu untuk elak stres.

Menurut kajian yang melihat
perkaitan di antara diabetes dengan stres
, tekanan adalah salah satu faktor yang mampu untuk mempengaruhi kadar glukosa anda.

Bukan sahaja stres, aroma pudina yang menenangkan ini juga dipercayai mampu mengurangkan kegelisahan, kesedihan serta kepenatan secara mental dan fizikal.

Teh untuk kencing manis #5. Chamomile

Pesakit diabetes perlu untuk dapatkan tidur dengan kuantiti dan kualiti yang baik dan jika tidak, ia mampu menjejaskan proses tubuh badan menghasilkan insulin.

Berita baiknya, teh chamomile ini memang bebas daripada kafein lantas menyokong kajian yang kata bahawa pengambilannya mampu memperbaiki tidur waktu malam.

Dalam pada itu juga, jenis teh untuk diabetes ini juga dipercayai mampu memperbaiki sensitiviti insulin serta
pengawalan glukosa yang merupakan kunci utama
.

Pesakit diabetes masih perlu berwaspada!

Kenapa? Untuk pengetahuan anda semua, jenis-jenis teh yang kami nyatakan di atas tadi ini memang bagus buat kesihatan tubuh badan anda secara umumnya.

Pun begitu, ia juga mungkin mempunyai pro dan kontra di sebaliknya yang sangat bergantung dengan kualiti dan kuantiti teh yang diambil oleh pesakit diabetes.

Sebagai contoh, anda mungkin tidak boleh menambahkan gula atau susu ke dalamnya sesuka hati kerana ia akan menjejaskan potensi dan risiko kadar glukosa anda.

Disebabkan itu, pesakit diabetes masih perlu berwaspada jika anda mahu ambil teh untuk kencing manis agar tidak timbul
 komplikasi lain
pula kelak, ya!


Sakit Hati Tengok Selulit Dekat Badan Sendiri? Ada 11 Cara Hilangkannya Seperti Ini!

Masalah selulit satu isu biasa dialami kebanyakan wanita dan ia boleh menyebabkan hilangnya keyakinan diri. Usah bimbang, ini 11 tip menghilangkan selulit yang boleh anda cuba. Semoga berjaya!

Untuk mendapatkan lebih banyak info tentang Kesihatan Kulit, sila dapatkannya
di sini.

Masalah selulit biasa dialami wanita

Anda mesti percaya bahawa selulit hanyalah lema, bukan? Sementara yang lain akan berkata selulit terdiri daripada toksin terperangkap dan air yang berlebihan di bawah kulit.

Sebenarnya selulit adalah
keadaan yang memberi kesan kepada rupa kulit
 di kawasan yang mempunyai deposit lemak (yang paling ketara di bahagian punggung dan paha), memberi kulit rupa berlekuk, dan berketul-ketul.

Masalah selulit yang dialami adalah 1 struktur kulit di atasnya dan tisu penghubung di bawah yang menentukan sama ada sesuatu kawasan mempunyai penampilan yang licin atau berlekuk.

Selulit adalah bahagian kulit yang kelihatan seperti tidak rata. Ia terbentuk apabila tisu lemak bahagian dalam pada kulit menolak ke atas tisu penghubung.

Dianggarkan lebih 85% wanita berusia 21 tahun ke atas mempunyai selulit. Walaupun masalah selulit ini boleh berlaku kepada sesiapa, namun ia jarang berlaku kepada lelaki.

Mengapa saya alami selulit?

Di bawah kulit terdapat sebuah lapisan tisu penghubung yang bertanggungjawab memautkan kulit kepada otot di bawahnya. Dalam kebanyakan individu lelaki, tisu penghubung ini disusun dalam bentuk bersilang atau pepenjuru, dalam susunan yang  berterusan.

Tisu penghubung  bagi individu wanita pula adalah berbeza, dalam bentuk menegak (vertikal dengan kulit).

Oleh itu, jaringan penghubung ini (dipanggil septae) menambat kulit kepada tisu di bawah pada tempat-tempat tertentu, mewujudkan “kamar lemak” yang menolak pada kulit sementara jaringan tersebut menarik kulit ke bawah.

Perbezaan dalam susunan tisu penghubung (ditambah pula dengan fakta bahawa kulit lelaki biasanya lebih tebal berbanding wanita) menjelaskan mengapa sangat sedikit lelaki mempunyai selulit berbanding wanita.

Punca selulit

Mesti anda tertanya apakah punca mendasari yang menyebabkan wujudnya masalah ini? Adakah ia disebabkan pemakanan atau adakah mungkin kerana mengamalkan gaya hidup yang tidak aktif?

Hakikatnya tidak banyak faktor dan punca yang diketahui menjadi penyebab berlakunya masalah ini. Tetapi dipercayai terdapat beberapa faktor yang boleh menyebabkan kemunculannya.

Antara faktor yang mungkin adalah seperti:

Pertambahan usia

Perubahan hormon – seperti penurunan estrogen, insulin

Keradangan tisu

Peningkatan tisu lemak disebabkan kenaikan berat

Kehilangan kolagen
 – kitaran oksigen rendah

Masalah peredaran lemak – masalah umum pada bahagian kaki

Aliran limfa lemah

Penipisan epidermis – lapisan luar kulit

Metabolisma perlahan

Kurang melakukan aktiviti fizikal

Dehidrasi

Peningkatan lemak badan

11 tip menghilangkan selulit

Kenyataannya, tiada sebarang rawatan yang boleh menyingkirkan selulit secara efektif.

Walau bagaimanapun, berikut antara rawatan atau tip menghilangkan selulit yang boleh anda lakukan bagi membantu anda mengurangkan penampilan kulit tidak sekata ini, sekurang-kurangnya untuk tempoh sementara.

1. Menyedut lemak

Menyedut lemak atau lebih dikenali sebagai
liposuction
 – antara rawatan untuk masalah selulit – di mana lemak akan diserap keluar dari badan.

Proses ini mungkin boleh membantu membentuk badan tetapi ia tidak membuang selulit dan mungkin menyebabkan masalah ini semakin teruk. Jadi ia mungkin bukan rawatan yang sesuai.

2. Urutan

Ia berdasarkan idea untuk memberikan urutan pada bahagian yang bermasalah untuk meningkatkan pengedaran darah dan mengurangkan pengekalan cecair dalam badan. Ia mungkin dapat memberikan keadaan pinggul dan punggung yang lebih baik.

3. Laser

Dikenali sebagai sistem radiofrekuensi yang memberikan hasil lebih baik. Merupakan gabungan antara urutan,
liposuction
 atau terapi cahaya.

Ia mencairkan lemak, meningkatkan penghasilan kolagen dan mengetatkan kulit, meningkatkan peredaran darah, dan mengurangkan pengekalan cecair. Hasil daripada rawatan ini mampu bertahan untuk tempoh 6 bulan.

4. Minum air

Meminum lebih banyak air
 merupakan antara pilihan tip menghilangkan selulit yang mudah untuk dilakukan yang dapat membantu mengatasi masalah selulit.

 Ia bukan sahaja akan membantu mengekalkan hidrasi pada badan, tetapi air juga membantu menyingkirkan toksin yang cenderung menyebabkan pengumpulan lemak. Air juga membantu menggalakkan peredaran dan aliran limfa.

5. Senaman

Sesetengah senaman kaki dan
glute
 boleh membantu mengetatkan kulit pada sekitar kawasan paha. Ia juga membantu mengurangkan masalah pada kulit ini.

Senaman tidak akan menghilangkan masalah ini
tetapi ia menjadikan otot lebih kuat dan kulit lebih anjal dan ketat yang sekali gus mengurangkan penampilannya.

Berikut antara beberapa senaman yang boleh anda cuba;
squat, jump-squat, step-up, Glute/leg kick-backs
dan
side-to-side.
 Antara senaman lain yang boleh membantu mengurangkan selulit adalah seperti berbasikal, menari, mendaki, berlari, berenang dan berjalan.

6. Lulur kopi

Lulur kopi juga bermanfaat untuk mengurangkan selulit
. Urut dan pengelupasan memberikan manfaat pada kulit dengan merangsang aliran darah/ limfa dan kafein di dalam kopi mempunyai kesan pengetat.

7. Omega-3

Teori lain ialah penggunaan jenis lemak yang salah mengakibatkan ketidakseimbangan asid lemak yang diperlukan oleh badan untuk kulit dan tisu yang licin.

Terdapat beberapa bukti pengambilan
 asid lemak Omega-3
 dan vitamin larut lemak yang mencukupi akan membantu mengurangkan selulit dari semasa ke semasa. Selain itu, Omega-3 dan vitamin larut lemak penting untuk banyak fungsi lain dalam badan.

8. Mandi detoks

Teori menyatakan bahawa toksin membina kulit dan lemak menyebabkan selulit. Namun, tiada penemuan bukti saintifik untuk menyokong tuntutan toksin ini dan mandi

detoks
 boleh membantu anda lebih santai
 dan baik untuk kulit dengan cara yang lain.

Jadi mereka patut dicuba!

9. Pelembap semula jadi

Sama seperti mandi detoks yang boleh membantu menghilangkan toksin yang membawa kepada masalah kulit (dan mungkin selulit), sentiasa menambah toksin kembali ke kulit melalui penggunaan produk kecantikan kimia yang sarat mungkin tidak banyak membantu!

Jika anda belum melakukannya, cuba gunakan pilihan semula jadi untuk penjagaan kulit dan pelembap. Cuba minyak kelapa kerana ia berfungsi sebagai pelembap serba guna.

10. Menyeimbangkan hormon

Banyak sumber bersetuju bahawa hormon memainkan peranan besar dalam pembentukan selulit dan keseimbangan hormon yang betul dapat membantu mengurangkan selulit.

 Walaupun ia tidak menghilangkan selulit, keseimbangan hormon membantu dalam banyak cara lain yang patut dilakukan!

11. Berat badan

Jika anda mempunyai masalah berat badan berlebihan atau obesiti, mengurangkan berat badan melalui pengambilan diet pemakanan yang sihat dan senaman secara teratur, mungkin dapat membantu mengurangkan kewujudan kulit menggerutu ini.

Boleh dikatakan mengurangkan lemak dalam pengambilan makanan harian adalah penting dan boleh dianggap sebagai salah satu ikhtiar dalam mengurangkan kewujudan selulit.

Jadi apa yang perlu anda lakukan untuk mengurangkan lemak?

Gaya Hidup Sihat

Tiada cara untuk mencegah selulit. Ia merupakan satu keadaan biasa yang meningkat selari dengan peningkatan usia dan pilihan gaya hidup tertentu.

Anda sememangnya tidak boleh mengawal pertambahan usia, tetapi perubahan gaya hidup yang lebih sihat boleh mengurangkan jumlah kewujudan selulit pada bahagian tertentu tubuh anda.


12 Bulan Pertama Jaga Bayi, Mencabar! 9 Tip Ini Bantu Mama Papa Enjoy Fasa Parenthood!

Pernah dengar tak orang kata sebelum kelahiran bayi,
enjoy
sepuas-puasnya. Sebab nanti 12 bulan pertama kehidupan bayi amat mencabar.

Namun ada caranya untuk anda menikmati fasa keibubapaan ini.

Untuk mendapatkan lebih banyak info tentang Keibubapaan, sila dapatkannya
di sini.

Tempoh 12 bulan pertama selepas kelahiran bayi

Walaupun kedengaran seperti mustahil, tetapi percayalah proses tumbesaran si manja akan berlaku dengan pantas. Sedar-sedar anak sudah memasuki usia setahun.

Banyak cabaran dan ujian yang perlu ditempuhi dalam membesarkan anak, terutamanya buat mereka yang
 pertama kali bergelar ibu bapa.

Ayuh ketahui tip bagaimana untuk menikmati proses perkembangan tersebut.

1. Dapatkan pertolongan

Mencuba untuk melakukan segalanya dalam tempoh 12 bulan pertama kelahiran si manja boleh menyebabkan anda ‘gila’.

Bahkan, tiada siapa mengharapkan anda untuk menjadi
superwoman
 – jika ada pun, mereka jelas tidak berpengalaman
menjaga anak kecil
.

Jadi, jangan malu untuk meminta pertolongan apabila memerlukan dan menerima bantuan yang diberikan.

2. Hindari tekanan

Ada kalanya sukar untuk membuang rasa kerisauan yang akhirnya mewujudkan tekanan pada diri.

Namun anda harus ingat, tekanan berlebihan boleh dikaitkan dengan pelbagai masalah kesihatan –
kenaikan berat badan
, sakit kepala dan
serangan jantung!

Melakukan kesilapan itu perkara biasa dan belajarlah untuk tidak mengulanginya. Bertenang, biasanya keadaan akan menjadi baik.

Usah risau untuk membuktikan bahawa anda adalah
ibu bapa terbaik
 di dunia – sebaliknya jadilah yang terbaik untuk si manja.

3. Bersederhana dalam penyediaan persiapan kelahiran bayi

Ambil masa untuk menyediakan
senarai barangan keperluan bayi
. Lakukan carian dan penyelidikan jika perlu.

Ia adalah normal untuk anda tertarik membeli segalanya yang comel dan baharu buat si manja.

Tetapi jangan membazir kerana ada sesetengah barangan seperti buaian bayi, mungkin tidak diperlukan atau hanya digunakan untuk tempoh yang singkat.

12 bulan pertama bayi #4. Usah melakukan perbandingan

Ada kalanya secara tidak sengaja anda mungkin
membandingkan si manja
 dengan bayi lain, tiada salahnya tetapi ia mungkin secara tidak langsung mewujudkan tekanan.

Ingatlah, setiap anak berbeza dan mempunyai
tahap perkembangan dan tumbesaran
 yang berlainan.

Ia juga sangat penting untuk tidak membiarkan anak berfikir bahawa mereka tidak cukup baik, khususnya pada tahun-tahun awal kehidupan.

5. Manfaatkan saat bayi tidur

Pernah dengar pesanan bahawa ibu juga perlu tidur apabila
bayi melelapkan mata
?

Walaupun pada saat itu wujud keinginan untuk melakukan banyak perkara yang tidak dapat dibuat semasa bayi terjaga, namun anda perlu ikut saranan untuk berehat.

Mendapat tidur yang mencukupi bukan sahaja penting buat si manja tetapi juga buat ibu, jadi berehatlah.

6. Setiap saat itu berharga

Rakamlah setiap momen tumbesaran anak dan jadikan ia memori yang sangat berharga untuk dikenangkan apabila mereka dewasa kelak.

Percayalah, anak juga akan gembira melihat
gambar mereka
 semasa kecil.

7. Ambil masa untuk berehat

Me-time
 juga penting buat ibu-ibu terutamanya buat mereka yang bergelar suri rumah. Ia perlu bagi merehatkan mental.

Memberikan diri sedikit masa berehat, walaupun dengan hanya
tidur siang
 atau meminta seseorang menjaga si manja untuk seketika dapat meningkatkan kualiti hubungan antara anda dan bayi.

Baca juga:

8. Hargai setiap fasa perkembangan bayi

Ada yang menyukai fasa kelahiran bayi dan sebaliknya. Tetapi walau apa pun fasa anak sekarang ini, ia akan berakhir sebelum anda menyedarinya.

Setiap peringkat itu adalah penting untuk mereka dan cubalah untuk menikmatinya semampu yang boleh.

Tempoh 12 bulan pertama bayi #9. Hadapi setiap kebaikan & keburukan

Pastinya ramai dalam kalangan anda pernah terfikir untuk mengelakkan kelahiran bayi baharu apabila perlu berdepan dengan
kerenah mereka
 yang sangat menduga emosi, bukan? Namun, keputusan itu biasanya akan berubah.

Setiap anak adalah unik dan mempunyai kekuatan serta kelemahan tersendiri.

Sebagai ibu bapa, pastinya anda akan dapat bertahan dan menerima segalanya dengan hati terbuka. Bahkan tiada salahnya untuk berasa kecewa.

Namun dari masa ke masa segalanya akan berubah dan ia akan menjadi memori berharga untuk diingati.

Nikmati tempoh 12 bulan pertama dengan kasih sayang

Walau apapun, paling mustahak adalah untuk anda menyayangi anak dan membiarkan si kecil mengetahui bahawa diri mereka disayangi.

Bayi mungkin tidak boleh bercakap atau berkomunikasi
 dengan anda seperti individu lain, tetapi percayalah mereka dapat merasakan sama ada diri disayangi atau sebaliknya.

Si manja juga sangat mudah dipengaruhi dan cara mereka dilayan pada tahun-tahun pertama kehidupan mungkin boleh memberikan kesan sepanjang hayat mereka nanti.

Jangan lokek untuk
memberikan si manja ciuman dan pelukan kasih sayang
 setiap saat. Tidak pernah timbul isu atau masalah berkaitan ciuman atau kasih sayang yang berlebihan.

Menjaga dan membesarkan bayi adalah perkara yang menguji kesabaran dan mengundang cabaran tetapi 12 bulan pertama kehidupan mereka nanti pasti akan menjadi momen paling dirindui apabila mereka dewasa kelak.


Bolehkah Ibu Bapa Membawa Bayi Menaiki Kapal Terbang?

Bagi pasangan suami isteri yang gemar
melancong
 ke negara luar, menaiki kapal terbang adalah perkara yang biasa. Namun begitu, adakah pasangan itu masih boleh keluar melancong jika mereka sudah melahirkan
cahaya mata
? Ikuti artikel ini untuk mengetahui sama ada
ibu bapa
 boleh membawa
bayi
 menaiki kapal terbang atau tidak!

Tip bawa bayi melancong

Sebelum pergi lebih lanjut mengenai persoalan boleh atau tidak bawa bayi menaiki kapal terbang, ibu bapa seharusnya tahu serba sedikit mengenai tip bawa si manja melancong terlebih dahulu.

Berikut adalah tip bawa bayi melancong yang ibu bapa mungkin perlu tahu:

#1. Rancang destinasi anda

Sebelum memutuskan untuk pergi melancong, sila ketahui destinasi anda terlebih dahulu. Pilih tempat yang dipersetujui oleh anda dan pasangan, serta pilih tempat yang sesuai untuk bayi anda dibawa bersama.

Sekiranya anda memilih untuk melancong ke luar negara, sila pastikan pasport anda, pasangan serta si manja anda adalah sah dan masih boleh digunakan agar tiada kerja saat akhir yang perlu dibuat kelak.

#2. Rancang perjalanan dan pengangkutan anda

Untuk memastikan anda sekeluarga selesa ketika dalam perjalanan ketika melancong nanti, sila rancangnya dengan teliti terlebih dahulu. Jika destinasi yang dipilih dekat-dekat sahaja, mungkin tidak akan mendatang banyak masalah. Namun, lain pula ceritanya jika anda melancong ke luar negara sehingga perlu menaiki pesawat.

Jika memilih untuk menaiki kapal terbang, pastikan anda sentiasa berada dekat dengan mereka sepanjang perjalanan anda menuju ke destinasi pilihan. Ini adalah usaha paling penting untuk memastikan mereka tidak meragam sepanjang perjalanan anda sekeluarga nanti.

#3. Periksa tahap kesihatan bayi

Bukan sahaja aspek keselamatan, anda juga sebenarnya perlu mengutamakan aspek kesihatan si kecil anda. Adakah anda mahu bayi anda jatuh sakit semasa bercuti atau menaiki kapal terbang kelak?

Jadi, bawa bayi anda berjumpa doktor terlebih dahulu. Pastikan destinasi pilihan anda itu bebas dari segala virus atau
wabak berbahaya
 yang mungkin boleh mengancam kesihatan anda sekeluarga.

#4. Bawa
first aid kit
ke mana-mana anda pergi

Malang itu tidak berbau. Jadi, anda perlu menyediakan
peti kecemasan
 dan bawanya ke mana sahaja anda sekeluarga pergi. Ini untuk mengelakkan panik sekiranya berlaku sebarang kemalangan yang tidak diingini kepada anda, pasangan atau bayi kesayangan anda.

Selepas semuanya dipastikan okay, maka anda sudah boleh pergi melancong dan bawa bayi menaiki pesawat!

Boleh atau tidak bawa bayi menaiki kapal terbang?

Jawapannya, boleh. Namun begitu, terdapat beberapa persiapan atau peringatan yang perlu ibu bapa tahu terlebih dahulu sebelum membawa bayi anda melancong. Berikut merupakan perkara-perkara tersebut:

#1. Bawa bayi berjumpa doktor terlebih dahulu

Perkara paling penting, ibu bapa perlu bawa bayi berjumpa doktor untuk mengesahkan bayi anda boleh menaiki kapal terbang dengan selamat atau tidak. Ini perlu dilakukan terlebih dahulu terutamanya jika bayi anda memang mempunyai masalah jantung, paru-paru, pernafasan atau pendengaran. Jika anda ingin melancong ke luar negara pula, dapatkan
vaksinasi
 terlebih dahulu. Sekiranya doktor membenarkan, baru teruskan untuk menempah penerbangan.

#2. Pilih syarikat, tempat duduk dan waktu penerbangan yang betul dan sesuai

Ibu bapa perlu memastikan kapal terbang yang anda ingin naik membenarkan bayi untuk menaikinya. Anda juga diingatkan untuk membeli satu tempat duduk ekstra untuk bayi anda kerana khuatir mereka tidak selesa jika dirangkul atau digendong sahaja oleh anda. Selain itu, pilih juga waktu yang paling sesuai untuk menaikinya contohnya waktu malam agar si kecil anda tidur sahaja dan tidak meragam ketika penerbangan.

#3. Bawa barangan bayi yang mencukupi

Selain itu, anda juga perlu membuat barangan persiapan bayi yang mencukupi sebelum naik kapal terbang. Antara barangan yang perlu ada adalah seperti berikut:

Lampin yang mencukupi

Peralatan untuk menukar lampin

Makanan, minuman dan
susu bayi

Botol dan
puting palsu bayi

Pakaian dan
selimut bayi

Plastik kosong untuk menyimpan barangan bayi yang sudah digunakan

Mainan lembut yang tidak berbunyi

Pencuci tangan antiseptik

Peti pertolongan kecemasan

Ketika berada di lapangan terbang

Ketika berada di lapangan terbang, terdapat beberapa perkara yang anda perlu ikuti. Pertama sekali, anda perlu sampai ke situ dengan awal. Ia dapat membantu anda dan bayi lebih relaks dan tidak terburu-buru mengejar waktu penerbangan.

Apabila anda
check in
 ke dalam
boarding
, beritahu pihak kapal terbang anda akan menaiki kapal terbang bersama bayi. Gunakan
stroller
untuk mengusung bayi anda sepanjang berada di lapangan terbang.

Sebelum menaiki kapal terbang, tukarkan
lampin bayi
 terlebih dahulu. Selain itu, susukan mereka di bilik bayi bagi membuat mereka berasa mengantuk agar mereka lebih mudah tertidur semasa penerbangan kelak.

Semasa penerbangan

Semasa penerbangan pula, anda perlu sentiasa tenang dan tidak panik. Jika bayi anda terlalu bising, mengganggu dan menyusahkan penumpang lain, minta maaf kepada mereka. Sudah pasti mereka akan menghulurkan bantuan kepada anda.

Untuk memastikan bayi biasa dengan tekanan dalam kabin kapal terbang, biasakan bayi untuk menelan sesuatu dengan menyusukan mereka atau gunakan sahaja puting palsu. Selain itu, tekanan di dalam kapal terbang juga akan menyebabkan
dehidrasi
 yang lebih mudah berlaku kepada bayi.

Oleh itu, susukan mereka secukupnya. Selain itu, tutupkan telinga bayi dengan kapas atau kain ketika kapal terbang hendak berlepas atau mendarat kerana ketika ini, tekanan adalah sangat kuat dan akan mendatangkan kesakitan dalam telinga bayi.

Jika anda perlu menukar lampin di dalam kapal terbang, ia mungkin agak sukar. Oleh itu, dapatkan bantuan krew kabin jika anda tidak menang tangan melakukannya bersama pasangan anda.

Paling bahaya, kuman, bakteria dan virus adalah lebih mudah tersebar ketika berada di dalam kapal terbang. Oleh itu, cuba elakkan bayi anda daripada terlalu dekat atau terdedah kepada penumpang lain yang kelihatan sakit,
bersin
 atau
batuk
.

Sampai sahaja ke destinasi pilihan anda, periksa keadaan bayi anda sekiranya terdapat apa-apa perbezaan atau perubahan pada kondisi tubuh badan mereka. Segera dapatkan bantuan doktor jika perlu.

Konklusi

Kesimpulannya, tiada masalah untuk bawa bayi menaiki kapal terbang. Cuma, pastikan keselamatan dan kesihatan si manja anda berada pada tahap yang baik terlebih dahulu, ya? Selain itu, cuba ikuti pesanan yang terdapat dalam artikel bagi memastikan
percutian
 anda sekeluarga menjadi lebih berkualiti!


Ambil Ubat Gugur, Cara Selamat Untuk Gugurkan Kandungan? Ini Jawapan Tepat!

Bagi anda
yang perlu menggugurkan kandungan
 di atas masalah kesihatan, pengambilan ubat gugur dikatakan penyelesaian terbaik. Teruskan membaca perkongsian artikel ini untuk penjelasan lebih lanjut mengenainya!

Untuk mendapatkan lebih banyak info tentang Kehamilan, sila dapatkannya
di sini.

Pengguguran perubatan

Pengguguran perubatan atau menggugurkan kandungan menggunakan ubat gugur yang dilakukan dalam 9 minggu pertama kehamilan mempunyai risiko komplikasi yang sangat rendah.

Risikonya sama seperti ketika
seorang wanita keguguran
 secara semula jadi. Risiko yang mungkin dihadapi boleh dirawat oleh doktor dengan mudah.

Daripada setiap 100 wanita yang melakukan pengguguran perubatan, 2 atau 3 wanita perlu bertemu doktor atau ke rawatan kecemasan atau hospital untuk menerima rawatan perubatan lanjut.

Di negara dengan kelahiran selamat, 1 dalam setiap 10,000 wanita meninggal
semasa melahirkan anak
.

Sedangkan kurang daripada 1 dalam setiap 100,000 wanita yang menggunakan pengguguran perubatan meninggal.

Ini menjadikan pengguguran perubatan lebih selamat daripada melahirkan anak dan selamat seperti
keguguran yang berlaku
 secara semula jadi.

Ini bermakna pengguguran yang selamat boleh dilakukan dengan Mifepristone dan Misoprostol.

Apa itu ubat gugur?

“
Pil gugur
 atau pengguguran” adalah nama popular untuk 2 ubatan yang digunakan untuk mengakhiri kehamilan – mifepristone dan misoprostol.

Secara umum, ia boleh digunakan sehingga 70 hari (10 minggu) – selepas hari pertama haid terakhir wanita tersebut.

Wanita yang memerlukan
pengguguran sewaktu usia kehamilan
 lebih daripada 10 minggu perlu menjalani pengguguran dalam klinik.

Anda boleh merasa yakin kerana
pengguguran perubatan dengan pil
 pengguguran sangat berkesan.

Anda akan menjalani pemeriksaan lanjut dengan jururawat atau doktor anda selepas pengguguran anda untuk memastikannya berkesan.

Sekiranya ia tidak berkesan, anda mungkin perlu mengambil satu lagi dos ubat atau
menjalani pengguguran
 dalam klinik untuk mengakhiri kehamilan.

Apa yang berlaku sewaktu pengguguran perubatan?

Adalah biasa bagi wanita untuk merasa
 gugup tentang pengguguran perubatan
 atau sebarang prosedur perubatan lain. Anda mungkin akan berasa lebih baik jika anda tahu apa yang bakal berlaku.

Pakar kesihatan anda akan bercakap dengan anda dan menjawab soalan anda.

Berikut merupakan gambaran umum bagaimana ia berfungsi dan apa yang akan berlaku.

Sebelum mengambil ubat gugur atau pil pengguguran ini, anda perlu:

berbincang tentang pilihan anda

memaklumkan sejarah perubatan anda

menjalani ujian makmal

menjalani peperiksaan fizikal. Ini
biasanya melibatkan ultrabunyi
.

membaca dan menandatangani kertas

Anda juga akan diberikan panduan perubatan, arahan, dan maklumat lain untuk dibawa pulang dengan anda, termasuk nombor telefon yang boleh dihubungi pada bila-bila masa jika anda mempunyai sebarang soalan atau kebimbangan.

Pengguguran perubatan adalah proses yang bermula sebaik sahaja mengambil pil pertama.

Terdapat tiga langkah:

Langkah satu – Ubat gugur Mifepristone

Pakar kesihatan anda akan memberi ubat pertama di klinik. Anda juga akan diberikan beberapa antibiotik.

Mifepristone berfungsi dengan menghalang hormon progesteron. Tanpa progesteron,
lapisan rahim akan terjejas
, dan kehamilan tidak dapat diteruskan.

Langkah kedua – Misoprostol

Anda akan mengambil ubat kedua – misoprostol. Ia
menyebabkan rahim dikosongkan
.

Anda akan mengambil ubat kedua 24-48 jam selepas mengambil mifepristone. Pakar kesihatan anda akan memberi arahan tentang bagaimana dan bila waktu untuk mengambil ubat kedua.

Ubat kedua – misoprostol – akan menyebabkan anda mengalami kekejangan dan mula berdarah banyak. Sesetengah wanita mungkin mula berdarah sebelum mengambil ubat kedua.

Tetapi bagi kebanyakan, pendarahan dan kekejangan bermula
 selepas mengambil pil kedua
. Ia biasanya berlangsung beberapa jam. Anda mungkin melihat gumpalan darah atau tisu yang besar sewaktu keguguran.

Lebih separuh daripada wanita mengalami keguguran dalam masa empat atau lima jam selepas mengambil ubat gugur kedua. Bagi yang lain, ia mengambil masa yang lebih lama.

Kebanyakan wanita mengalami keguguran dalam masa beberapa hari.

Adalah normal untuk mengalami
pendarahan atau tompokan darah
 selama empat minggu selepas pengguguran. Hanya gunakan pad untuk pendarahan selepas pengguguran.

Bagi kebanyakan wanita, pengguguran perubatan adalah seperti keguguran sewaktu awal kehamilan. Adalah normal bagi anda untuk mengalami pendarahan dan kekejangan.

Anda mungkin juga mengalami:

rasa pening

merasakan kekejangan yang kuat

berasa mual atau muntah

mengalami cirit-birit

berasa kesakitan perut sementara

mengalami demam ringan atau menggigil secara sementara

Acetaminophen (seperti Tylenol) atau ibuprofen (seperti Advil) boleh mengurangkan kebanyakan simptom ini. Jangan mengambil aspirin.

Anda mungkin akan berasa lebih selesa jika anda mempunyai orang yang tersayang bersama anda sewaktu tempoh keguguran.

Langkah ketiga – pemeriksaan lanjut selepas makan ubat gugur

Anda perlu menjalani pemeriksaan lanjut dalam masa 1-2 minggu. Pemeriksaan lanjut adalah penting untuk memastikan pengguguran anda selesai dan anda dalam keadaan baik.

Anda perlu menjalani ujian ultrabunyi atau ujian darah.

Walaupun jarang berlaku tetapi sekiranya
anda didapati masih mengandung
, pakar kesihatan anda akan membincangkan keputusan yang perlu anda pilih.

Jika disebabkan ubat tidak berkesan, anda mungkin memerlukan satu lagi dos ubat atau menjalani
pengguguran dalam klinik
 untuk mengakhiri kehamilan.


Ada Apa Pada Umur? JANGAN KECAM Jika Ada Orang Tua Yang Berjiwa Muda, Ini Tanda Bahagia

Ramai yang sangka usia tua bermaksud kesihatan yang semakin merosot, minda yang kurang sihat, ingatan yang semakin teruk dan badan yang semakin lemah.

Namun, pernahkah anda dengar akan kebaikan menjadi tua? Walaupun kedengaran pelik, anda perlu tahu salah satu kebaikan menjadi tua ialah anda mungkin akan
kurang mengalami penyakit seperti demam!

Namun, ada banyak lagi kebaikan menjadi tua yang anda mungkin tidak tahu! Jom baca artikel yang kami sediakan ini untuk informasi lebih lanjut.

Mitos mengenai minda yang mengalami penuaan

Bukan semua perkara yang anda percaya mengenai minda yang semakin tua adalah betul. Sebenarnya, ada hikmah di sebalik proses penuaan yang anda tidak tahu.

Proses penuaan yang sihat bermaksud anda tidak berhenti untuk mengenal diri anda walaupun sudah mencecah umur 60, 70 mahupun 80 tahun.

Anda masih berminat untuk mencuba perkara yang baru dan
aktif secara fizikal
 dan sosial. Jika anda tergolong dalam kumpulan ini, tahniah! Bukan mudah untuk kekal sihat ketika anda menginjak ke usia tua.

Apabila meningkatnya umur, ramai yang akan
rasa takut dan gelisah
. Banyak persoalan yang bermain di minda seperti bagaimana untuk menjaga diri dan apa yang akan terjadi kepada ingatan anda.

Sebenarnya, anda lebih kuat daripada apa yang anda sangka. Anda perlu tahu ada beberapa perkara yang sebenarnya mitos mengenai minda yang semakin tua.

1. Minda yang berusia bermaksud anda akan semakin mudah dijangkiti penyakit

Sebenarnya, memang benar banyak penyakit yang lazim berlaku kepada orang tua. Walau bagaimanapun, itu tidak bermaksud semua orang yang sudah berusia akan mendapat penyakit!

Ramai orang yang sudah berusia mengalami hidup yang tenang tanpa sebarang penyakit. Cumanya, mereka mungkin mengamalkan
gaya hidup yang sihat
 berbanding orang lain!

Jika anda mahu kekal sihat di hari tua, pastikan anda makan makanan yang sihat, bersenam dan
kawal stres anda
 dengan baik.

2. Proses penuaan buatkan anda mempunyai masalah memori

Ramai yang sangka apabila semakin tua, memori akan jadi semakin merosot. Walau bagaimanapun, kehilangan memori bukanlah sesuatu yang pasti bagi orang yang kian meningkat usia.

Kadangkala, ada orang tua yang mempunyai ingatan yang setajam pisau! Rahsianya ialah mereka selalu menggunakan otak mereka untuk berfikir.

Antara langkah yang boleh dilakukan untuk mengekalkan ketajaman minda anda adalah dengan
membuat latihan minda
 seperti main kad atau mendengar muzik, dan kerap belajar skil baru dalam hidup anda.

Lebih awal anda mulakan latihan untuk menajamkan otak, lebih cepatlah anda akan dapat rasakan kesannya terhadap pemikian anda!

3. Apabila anda semakin tua, anda sudah tumpul dan tidak dapat belajar perkara baru

Belum terlewat jika anda mahu belajar sesuatu yang baharu. Malah, ada orang yang sudah berusia masih mahu belajar dan sempat bergraduasi untuk melengkapkan
life goals
 masing-masing.

Sebenarnya, hanya diri anda yang menjadi penghalang jika anda mahu belajar sesuatu yang baharu. Orang yang sudah berusia juga mampu belajar sama seperti orang lain.

Tidak kiralah berapapun umur anda, anda masih boleh berubah dan belajar sesuatu yang baharu!

Bukan semuanya buruk apabila kita semakin tua!

Apabila kita menjadi tua, bukan semuanya akan jadi buruk dan teruk! Walaupun benar warga tua boleh diserang depresi, sebenarnya masalah ini hanya berlaku kepada sebahagian kecil sahaja.

Menurut kajian,
masalah depresi
 selalunya berlaku kepada individu yang berumur 40 tahun ke atas. Pada waktu ini, ramai yang sibuk dengan anak-anak dan kerjaya hingga mengganggu kehidupan seharian mereka.

Walau bagaimanapun, setelah anda bersara dan anak-anak mula berpindah keluar dari rumah, tahap stres anda kian menurun. Pada waktu ini, anda akan mempunyai banyak masa lapang dan tidak lagi akan alami stres yang melampau.

Selain itu, individu yang mempunyai ketahanan minda yang baik selalunya akan kekal sihat hingga akhir hayat mereka.
Sikap ini merupakan salah satu kunci yang menjamin kesihatan mental seseorang.

Selain itu, sikap seseorang boleh diubah. Individu yang mempunyai ketahanan mental selalunya akan berusaha untuk memperbaiki diri di samping mencari penyelesaian untuk masalah mereka.

Jiwa muda salah satu faktor hidup lebih lama!

Pasti anda perasan orang tua yang ‘berjiwa muda’ selalunya hidup lebih lama! Untuk pengetahuan anda, perkara ini dipercayai merupakan satu manifestasi mengenai tahap kesihatan mereka!

Orang yang mempunyai badan dan minda sihat selalunya rasa lebih muda dan bertenaga. Sebab itulah
mereka lebih positif
 dan mempunyai semangat untuk hidup.

Mereka juga akan melakukan aktiviti yang mereka sukai dengan lebih lama seperti kekal aktif, makan secara sihat dan bersosial bersama orang lain.

Ingat ya, usia yang tua bukan bermaksud anda makin lemau dan tidak bertenaga! Sebaliknya, orang tua juga boleh kekal muda dan tetap bersemangat!

Jangan biarkan usia menjadi penyebab anda lupakan segala cita-cita anda ya!


Keperluan Pelekat Gigi Palsu

Sama anda baru atau sudah lama memakai gigi palsu, sudah pasti terdapat beberapa masalah berkaitannya yang sering menganggu sehingga menyebabkan ketidakselesaan terutamanya semasa makan dan bercakap.
Ketika ini anda mungkin berfikir mengenai sesuatu yang boleh
menyokong gigi palsu
 anda. Sebab itulah adanya pelekat gigi palsu!

Untuk mendapatkan lebih banyak informasi tentang Kesihatan Mulut, anda boleh klik
di sini
.

Apa itu pelekat gigi palsu?

Pelekat adalah produk yang digunakan pada bahagian bawah gigi dan bersentuhan dengan gusi ketika ia dipakai. Pelekat mencipta lapisan antara gigi dan gusi yang menjadikannya lebih sukar bergerak atau tertanggal.

Pelekat ini sesuai untuk
pemakai gigi palsu penuh dan separa.

Perlukah menggunakan pelekat gigi?

Anda mungkin tidak memerlukan pelekat sekiranya gigi anda sudah terletak dengan sempurna.

Tetapi sekiranya anda berasa gigi anda longgar, mudah tertanggal, sering kali bergerak-gerak atau sisa makanan terperangkap antara gigi dan gusi, pemakaian pelekat mungkin menjadi penyelesaian terbaik untuk anda.

Baca juga:

Benarkah Memakai Gigi Palsu Menjejaskan Keyakinan Diri?

Apa yang Perlu Anda Tahu Jika Memakai Gigi Palsu

Gigi Kuning? Malunya Nak Senyum.. Ini Cara Rawatan Selamat Putihkan Gigi Di Klinik!

Bagaimana pelekat gigi palsu berfungsi?

Anda perlu meletakkan pelekat secara langsung di bahagian bawah gigi anda. Ini mengukuhkan cengkaman antara gigi palsu kepada gusi. Penggunaannya semasa makan boleh mengelakkan gigi anda tertanggal semasa mengunyah makanan.

Berikut adalah beberapa tip yang perlu dipertimbangkan semasa menggunakannya:

Gunakan dalam jumlah minimum yang diperlukan bangi manfaat yang maksimum. Sapukan sedikit kemudian tambah sedikit demi sedikit sehingga anda berasa selesa.

Ratakan pelekat sama rata pada permukaan gigi.

Sapu semula jika perlu untuk memberikan kesan yang diingini.

Sentiasa letakkan pelekat pada
gigi yang bersih.

Adakah ia selamat?

Pelekat gigi palsu selamat selagi ia digunakan seperti yang diarahkan.Jika gigi sesuai dan pelekat hanya digunakan untuk memberikan kestabilan tambahan, tiada kesan buruk.

Jika pelekat digunakan secara berlebihan untuk mengisi rongga gigi, ia boleh membahayakan tisu lembut dan keras. Kadang-kadang dalam kes-kes ini, keradangan tisu lembut akan berlaku.

Tip sebelum pakai pelekat gigi:

Basuh gigi palsu. Kemudian, keringkannya,

Letakkan pelekat dalam jalur pendek-pendek. Jangan letak terlalu banyak. Jika tidak, ia akan meleleh keluar.

Berkumur sebelum memakai pelekat.

Tekan gigi palsu, pegang selama beberapa saat dan gigit untuk pastikan semuanya ketat.

Adakah ia memberi kesan terhadap gigi palsu dan gigi semula jadi?

Pelekat ini tidak berbahaya terhadap gigi atau gigi semula jadi. Tetapi ia mungkin mengotorkannya jika tidak dibersihkan setiap malam. Gigi palsu perlu ditanggalkan semasa tidur dan tidak boleh dibiarkan pelekat bersamanya.

Setiap penggunaan pelekat tidak bermakna tahan lama dan tidak
membersihkan gigi
 selepas penggunaan menyebabkan bakteria yang boleh mendorong kepada
jangkitan kuman
 atau masalah kesihatan lain.


Pelik Tapi Benar! Ada Wanita Jenis Puting Payudara Tenggelam Sebelah! Ini Puncanya...

Malunya puting payudara tenggelam sebelah! Aduh, macam mana ni? Normal ke kalau puting tenggelam sebelum kahwin atau adakah ia tanda penyakit yang serius?

Jika anda sedang mencari jawapan, anda berada di tempat yang betul!

Puting tenggelam merupakan satu kondisi yang menyebabkan puting payudara termasuk ke dalam dan bukannya ke luar. Walaupun nampak luar biasa, kondisi ini merupakan sesuatu yang lazim berlaku.

Lelaki atau wanita, kedua-duanya boleh mengalami masalah puting tenggelam. Malah, ada yang alami puting payudara tenggelam sebelah sahaja.

Selalunya, masalah puting tenggelam hanyalah satu masalah kosmetik. Ia tidak akan menyebabkan sebarang masalah kesihatan. Walaupun begitu, wanita yang mempunyai puting tenggelam
mungkin sukar untuk menyusukan anak.

Malah, jika anda mempunyai masalah ini sejak dahulu lagi, besar kemungkinan ia bukanlah tanda penyakit.

Namun, jika puting anda asalnya normal serta perlahan-lahan berubah dan menjadi tenggelam, anda perlu berjumpa doktor secepat mungkin. Ini merupakan salah satu simptom kanser payudara dan perlu diperiksa oleh pakar.

Untuk mendapatkan lebih banyak info tentang Kesihatan Wanita, sila dapatkannya
di sini.

Puting tenggelam sebelum kahwin, adakah ia normal?

Payudara merupakan
bahagian yang intim bagi wanita.

Oleh sebab itu, kaum Hawa yang mengalami masalah puting tenggelam pasti rasa gusar dan rendah diri, terutamanya jika mereka masih belum berkahwin.

Menurut statistik, hampir 2-10% wanita mempunyai masalah puting tenggelam. Malah, ada juga yang mempunyai puting payudara tenggelam sebelah sahaja.

Buat wanita di luar sana, jangan risau jika anda alami masalah ini. Ia bukanlah sesuatu yang perlu dirisaukan, lebih-lebih lagi jika anda mempunyai bentuk puting ini sejak lahir. Malah, kondisi ini juga boleh berlaku kepada lelaki!

Buat masa ini, doktor juga setuju bahawa tidak ada keperluan untuk merawat masalah puting tenggelam.

Walaupun begitu, puting tenggelam yang berlaku disebabkan penyakit lain perlu diperiksa oleh pakar secepat mungkin.

Jadi, berjumpalah doktor jika anda mengalami sebarang
perubahan yang abnormal pada kawasan payudara.
 Pemeriksaan awal dapat menyelamatkan nyawa.

Punca puting payudara tenggelam sebelah

Bagi mereka yang mengalami puting tenggelam, pasti anda tertanya-tanya mengenai punca sebenar masalah ini berlaku.

Selalunya, mereka yang mempunyai puting tenggelam mengalami kondisi ini sejak lahir.

Kondisi ini mungkin berlaku disebabkan kelenjar susu yang tidak berkembang sepenuhnya atau dasar puting bersaiz kecil sejak dari dalam kandungan lagi.

Walau bagaimanapun, ada juga individu yang alami masalah puting payudara tenggelam ketika dewasa. Kondisi ini merupakan sesuatu yang merisaukan kerana ia mungkin berlaku disebabkan penyakit tertentu.

Baca juga:

Rasa Ragu Tentang Puting Payudara Sebab Saiz, Warna & Bentuk Berubah? Ini Alasannya!

Peliknya, Kenapa Puting Susu Rasa Sakit? Ini 9 Punca Utama Di Sebaliknya!

Antara punca puting payudara tenggelam ialah:

1.
Masalah umur

Ketika kita berusia 30 tahun ke atas, bentuk payudara akan mula berubah. Malah, kelenjar susu juga akan memendek apabila wanita menghampiri menopaus. Sebab itulah, puting payudara mereka mula tenggelam.

Namun, jangan lupa, apabila wanita semakin berusia,
risiko untuk menghidap kanser payudara
 juga semakin meningkat.

Oleh sebab itu, jika anda mempunyai sebarang perubahan dari segi bentuk payudara, dapatkan pemeriksaan pakar secepat mungkin.

2.
Sedang menyusukan anak

Jika anda sedang menyusukan anak, puting wanita berisiko untuk menjadi tenggelam. Ini mungkin disebabkan luka pada kelenjar susu ketika proses penyusuan.

Bukan itu sahaja, pembedahan dan juga sebarang kecederaan di sekitar kawasan payudara juga boleh menjadi punca

puting payudara tenggelam sebelah.

Tidak dinafikan, sama seperti bentuk badan wanita,
rupa puting juga berbeza.

Walau bagaimanapun, wanita yang mempunyai puting tenggelam sejak lahir mungkin akan alami masalah ketika menyusukan anak.

Oleh sebab itu, ibu perlu lebih bersabar ketika menyusu kerana bayi akan alami kesukaran untuk menghisap puting.

3. Puting payudara tenggelam sebelah tanda m
enghidap penyakit
mammary duct ectasia

Mammary duct ectasia
 merupakan satu kondisi yang lazimnya berlaku pada wanita yang berusia 45 hingga 55 tahun.

Ia merupakan satu penyakit
benign
 (bukan kanser) yang berlaku apabila kelenjar susu pada kawasan payudara mengembang dan menjadi keras. Kondisi ini menyebabkan saluran tersebut terhalang dan mengalami keradangan.

Selain puting tenggelam, penyakit ini juga boleh menyebabkan:

Kawasan puting menjadi merah.

Buah dada lembut apabila disentuh.

Mengeluarkan
cecair yang berwarna hitam, hijau atau putih.

4. Jangkitan bakteria (mastitis)

Bakteria boleh memasuki kelenjar susu dan menyebabkan jangkitan.

Kondisi ini turut dikenali sebagai mastitis dan amat lazim dalam kalangan wanita yang baru sahaja bersalin atau sedang menyusukan anak.

Jika puting payudara tenggelam sebelah
disebabkan mastitis
, ada beberapa simptom lain yang mungkin berlaku seperti:

Buah dada yang kemerahan, sakit dan sering rasa hangat.

Keluarnya cecair yang berdarah.

Rasa ketulan di sebalik puting.

Mastitis boleh sembuh dengan sendirinya. Walau bagaimanapun, doktor akan melakukan
ultrasound
 untuk menentukan punca sebenar ketulan yang dialami.

4.
Kanser payudara

Jika puting payudara tenggelam, ia mungkin
merupakan tanda kanser
. Selain itu, ada beberapa simptom lain seperti:

Muncul ketulan pada payudara.

Ada perubahan pada kulit payudara.

Doktor mungkin menggunakan pelbagai prosedur untuk melakukan diagnosis termasuklah ujian payudara, mamogram,
ultrasound
, biopsi dan MRI.

Rawatan pula bergantung pada tahap kanser payudara yang dialami. Antara opsyen yang boleh pesakit ambil adalah dengan melakukan pembedahan atau terapi untuk membuang kanser tersebut.